description: Pühadevahelisel ja -järgsel ajal saavad kooliõpilased kaks nädalat kestvat vaheaega huvitavamaks muuta linnalaagrites, mis ei lase lastel niisama kodus konutada, vaid aitavad uurida elu pisut teise nurga alt kui iga päev koolipingis istudes.

title: Tegusates linnalaagrites läheb koolivaheaeg asja ette

maintext:
Tartu kultuuri- ja haridusasutused korraldavad tavapäraselt koolivaheaegadel õpilastele linnalaagreid. Talvised laagripäevad jäävad valdavalt jaanuari esimese nädala teise poolde ja on suunatud pigem noorematele koolilastele.
Laagrikohad täituvad tavaliselt kiiresti, nii et kes alles praegu avastab, et sooviks oma lapse linnalaagrisse saata, ei pruugi enam vabu kohti leida.
Tartu loodusmaja koordinaator Tiina Lilleleht rääkis, et nende kolmepäevases laagris on kohti 50 lapsele, ent juba läinud neljapäeval oli vaba vaid üheksa kohta. Ta lisas aga, et alati juhtub, et mõni laps jääb haigeks ja tema asemel saab osaleda keegi teine. Nii võib oma osalussoovist siiski loodusmajale veel teada anda.
Kohad kiiresti täis
Lilleleht rääkis varasema kogemuse põhjal, et linnalaagrites osalevad peamiselt väiksemad lapsed, kel on koolivaheajal kodus igav. Vanemaid lapsi neisse laagritesse naljalt ei tõmba.
Talvised laagripäevad jäävad valdavalt jaanuari esimese nädala teise poolde ja on suunatud pigem noorematele koolilastele.
Loodusmaja laagris tehakse kolme päeva jooksul teatrit, joonistatakse, uuritakse mustreid loodusmaja talveaias ja Tartu kunstimuuseumis, meisterdatakse, mängitakse toas ja õues, valmistatakse tervislikke maiustusi endale ja talilindudele. Laagrit toetab Tartu linn, tänu sellele tuleb lapsevanemal maksta pisut väiksemat osalustasu kui linnalaagrites keskmiselt.
Valdavalt ongi linnalaagrid tasulised. Hinna sisse võib jääda ka lõunasöök, nagu loodusmaja laagris, või hoopis bussisõit ja teemaparkide piletid, nagu Tosca huvikooli laagris. Nimelt viib huvikool enda laagrilised ühel päeval Urvaste nõiariiki, teisel päeval Pokumaale.
Tasuta noortelaager
Erandina paistab silma aga Ahhaa teaduskeskuse kolmepäevane keskkonnateemaline noortelaager.
Esiteks on see tänu eurorahastusele tasuta ning teiseks mõeldud hoopiski gümnaasiuminoortele. Emajõe-Suursoos toimuvas laagris minnakse näiteks räätsamatkale ning korraldatakse merespordiõppusi. Ahhaa teaduskeskuse turundus- ja kommunikatsiooniassistent Kai Kaljumäe sõnas, et selle laagriga soovitakse suurendada noorte mere- ja keskkonnateadlikkust.
Lisaks pakub Ahhaa veeteemalist laagrit 10−13-aastastele ning 10−14-aastastele filmilaagrit, mis toimub öösel. Siis pääseb Kaljumäe sõnul ööpimeduses ka neisse ruumidesse, kuhu Ahhaa tavapärased külastajad ei satu.


authors:
Kertu Kula
Foto

description: Detsembris startis telekanalis TV3 taaskord parimat hobiküpsetajat otsiv saade «Eesti parim pagar». Teiste hulgas on mõõtu võtmas Elva gümnaasiumi noormees, 17-aastane Rasmus Punkar, kes on ühtlasi noorim osaleja.

title: Parimaks pagariks pürgiv Elva koolipoiss: tahan nüüd kogu aeg tegutseda

maintext:
Kui pagarisaade eelmisel hooajal eetris oli, jälgis alates lapsepõlvest kokandust armastav Rasmus Punkar seda huviga, kuid tal ei tekkinud kordagi mõtet, et võiks seal ise ka osaleda. Tänavu kandideeris ta sõprade soovitusel saatesse. Kuigi esilagu poiss pikalt kaalus, kas anda oma soovist teada või mitte, jäi viimaks siiski mõte osalemisest kripeldama.
Pagarisaatesse oli soovijaid paarisaja ringis. Tagantjärele tunnistas Punkar, et oli endas päris kindel, et pääseb väljavalitute hulka. Ühelt poolt usub noormees, et rolli mängis tema noorus. Samuti kevadel välja antud kokaraamat.
Kohtunike ei karda
Elva koolipoiss rääkis, et kõige raskem oli tema jaoks pagarisaates sealse ahjuga nii-öelda sõbraks saamine, kuna see erines ahjust, mis tal kodus on, ega tahtnud välja valitud programmile alluda.
Noormees arvas samuti enne salvestusi, et küpsetamise teeb pingelisemaks pidev kaamerate ees olemine. Iseendalegi imestuseks ei pannud ta enamasti kaameraid tähelegi, sest kogu aeg oli toidu valmistamisega nii palju tegemist. Hirmu polnud ka kohtunike eest, kelle suust tuli nii negatiivset kui ka positiivset tagasisidet.
Kuigi Punkar on saates kõige noorem osaleja, tõdes noormees, et tegemist on siiski võistlusega ja järeleandmisi nooruse pärast ei tehtud. Seda ta ei eeldanudki. Punkar tunnistas, et kuigi võttis teisi osalejaid konkurentidena, siis võitma ta saatesse ei läinud, vaid pigem uusi elamusi otsima.
Teguderohke aasta
Nii nagu Rasmus Punkaril kadus pärast pitsaraamatu välja andmist pitsaisu, hoidis ta pärast pagarisaadet mõnda aega eemal ka ahjust. Nüüd, kui saate salvestusperioodist on möödas mitmeid kuid, teeb noormees paar korda nädalas kodus ise süüa. Seda ka pühade ajal, mil ta plaanis kindlasti kodus midagi valmis küpsetada.
Rasmus Punkar tõdes, et käesolev aasta on tema jaoks olnud väga teguderohke. Kevadel andis ta välja päris oma kokaraamatu «Ma armastan pitsat, pole midagi parata», mille pealkiri vihjab, et raamatusse on kokku kogutud noormehe erinevad pitsaretseptid. Seejärel kandideeris ta kokasaatesse. Samuti tekkis Elva koolipoisil võimalus olla töövarjuks Riigikogu esimehele.
Punkari sõnul on käesolev aasta andnud talle palju enesekindlust ja hoogu uuteks ettevõtmisteks. «Ma tahan nüüd kogu aeg tegutseda. Lihtsalt kodus passida - see ei meeldi mulle enam,» lausus ta.

fasttext_language: et


authors:
Kaspar Koort
Foto
Sille Annuk

description: Tartu Postimehe reporter Kaspar Koort osales jalgpalliliidu lastejalgpallikoolitusel, et saada senisest teadlikumaks jalgpallilapsevanemaks.

title: Jalgpall peab olema lõbus, muidu lapsed ei mängi


authors:
Raimu Hanson
Foto
Artur Kuusi Illustratsioon

description: Keda me tegelikult tuppa toome, kui me toome tuppa jõulupuu? Kes on metsas tillukesele kuusele või kasvandusest müüki toodud nulule elama asunud või korraks seal peatunud ning leiab ennast nüüd inimese kodus nagu kaks lepatriinut filmis «Lepatriinude jõulud»? Küsimustele vastavad mutukate, sammaltaimede, samblike ja seente uurijad.

title: Tuppa toodud jõulupuul kihab rikkalik elu


authors:
Ene Puusemp
Foto
Margus Ansu

description: Kuuske on Tartus pühadeks tuppa toodud juba vähemalt 179 aastat. Raeplatsile tuli esimene kuusk 87 aastat tagasi.

title: Kuusk loob õige pühadetunde, olgu ilm või riigikord milline tahes


authors:
Nele-Mai Olup
Foto
Tartu Kiirabi

description: Tartus Annelinnas juhtus õhtupoolikul õnnetus, kus 8-aastane poiss sai autolt löögi, mistõttu tuleb tal jõulud veeta haiglas.

title: Tartus autolt löögi saanud 8-aastane poiss peab jõulud veetma haiglas

maintext:
Õnnetus juhtus täna kella 16.30 paiku Sõpruse puiesteel, teatas politsei. Esialgsetel andmetel sai 8-aastane poiss löögi sõiduautolt Nissan, mida juhtis 54-aastane mees.
«Esialgsetel andmetel ei pööranud poiss tõenäoliselt piisavat tähelepanu lähenenud sõidukile ning jooksis sõiduteele,» rääkis Lõuna prefektuuri pressiesindaja Kerly Virk. «Autojuhil ei õnnestunud lühikese vahemaa tõttu enam kahjuks aegsasti pidurdada ja kokkupõrget vältida.»
Virk lisas, et sõidukilt löögi saanud lapse vigastused on rasked ning ta jäeti haiglaravile. Politsei selgitas, et autojuht oli kaine ja omab juhtimisõigust.
Politsei palub kõigil oma lastele korduvalt meelde tuletada, kuskohast ja kuidas ohutult sõiduteed ületada. «Kolm olulisimat märksõna, mida lastele sõidutee ületamise eel õpetada on «peatu, vaata, veendu» ning alles veendudes, et ohtu ei ole, võib teeületamisega algust teha,» ütles Virk.


authors:
Kertu Kula
Foto
Margus Ansu

description: Kuna raamatukogu renoveerimistööd ei valminud tähtajaks, seab traditsiooniline ööraamatukogu end tänavu sisse Liivi tänavas endises rahvusarhiivi hoones. Tartu ülikool avab ööraamatukogu ajutistes lugemissaalides 2. jaanuaril, seekord on need lahti ka nädalavahetustel.

title: Tartu ülikool avab tuleval nädalal eksamisessiooniks ööraamatukogu


authors:
Jüri Saar
Foto

description: Linn võtab viimati kogukonnaaiana kõneainet pakkunud Tiigi 67 krundi rendile ja avab seal suure ajutise parkla. Krundi omanik valmistub sinna ehitama äri- ja eluruume.

title: Suurehitust ootaval krundil saab aasta aega tasuta parkida


authors:
Kertu Kula
Foto
Aldo Luud

description: Laupäeval, 31. detsembril sõidavad bussid tööpäevase graafiku alusel. Liinibussid lõpetavad sõidu kella kümneks õhtul, kuid liinidel nr 1 ja 4 jäävad sõitma ööbussid, viimased neist jõuavad kesklinna kell 23.45–23.55.

title: Uusaastaööl sõidavad ööbussid


authors:
Jüri Saar
Foto
Sille Annuk

description: Arhitektuurivõistlusel valitud kavand Tartu ülikooli uue IT-maja ehitamiseks Emajõe ja Narva maantee vahele saab nüüd ehitusprojekti aluseks, sest linnavalitsus lubas väljastada projekteerimistingimused.

title: Linnavalitsus andis ülikooli IT-maja projekteerimiseks rohelise tule


authors:
Aime Jõgi
Foto
Kristjan Teedema

description: Koolitusjuht ja õde Andras Laugamets on Tartu kiirabis töötanud 23 aastat. Ta pakkus, et võib olla selle aja jooksul elustanud umbes kahtsada inimest.

title: Igal aastal sureb sada inimest, keda oleks võinud kõrvalseisja päästa

maintext:
Südame äkksurma korral on vaja viivitamata alustada südamemassaaži. Kui lähedal on AED ehk oranž elustamiskohver, on sellestki hindamatu abi. Täita tuleb vaid täpselt sealt kostvaid käsklusi ning võib päästa kellegi elu.
|
FOTO: Kristjan Teedema


authors:
Raimu Hanson
Foto

description: Austraalia Eesti päevadele Adelaide´is sel nädalal annavad oma osa tartlased: täna esineb sealses Eesti majas ansambel Noorkuu ning eile oli sealsamas VAT teatri lavastus «Gunn, Gunn, vana ...», mille trupiga on kaasas tartlasest autor Mart Kivastik.

title: Tartlased aitavad sisustada Eesti päevi Austraalias


authors:
Jaan Olmaru
Foto
Margus Ansu

description: Tartu linna ajutise liikluskorralduse peaspetsialisti Toomas Henno sõnul on Kitsas 5 hoone ehitaja Rand ja Tuulberg taotlenud linnalt kõnnitee sulgemise luba. Sulgemise ajaks on ajutine läbipääs rajatud läbi pargi haljasala.

title: Uue maja ehitus teeb jalakäijate elu keeruliseks

maintext:
Luba taotleti 24. oktoobrist järgmise aasta 30. maini. Seitsmekuulise sulgemise eest maksab ehitaja linnale 950 eurot.
Ehitaja hooldab
Rand ja Tuulbergi projektijuht Toomas Karro ütles Tartu Postimehele, et trepi osaline sulgemine oli möödapääsmatu, kuna uue hoone ehitustegevus ei oleks kuidagi Kitsas 5 krundile ära mahtunud.
«Kogu see krunt on väga kitsas ning teisiti ei olnud võimalik. Maja on selliselt projekteeritud ja ehitusel on oma tehnoloogia. Meie kasutame oma võimalused ära,» selgitas ta.
Karro sõnul on ajutine kõnnitee linna maal ja selle hoolduse eest vastutab ehitaja. «Mina hooldan seda,» sõnas Karro. Ta ei varjanud, et ajutine ebamugavus on tekitanud mõnes jalakäijas ka pahameelt.
«Eelmisel nädalal oli keegi linna helistanud ja pahandanud. Pärast seda panime sinna kohe veel lisapiirded, mida saab käsipuuna kasutada. Meil on hoolduseks ka soola ja liiva varutud ning vajaduse korral lükkame lund,» lausus Karro. Tema sõnul jääb trepi ülemine osa suletuks uue maja valmimiseni.
Kõnealust kinnistut arendab Vallikraavi Kinnisvara. Projekti järgi kerkib Kitsa tänava äärde kolmekorruseline äriruumidega kortermaja.
Hoonesse on planeeritud 15 korterit, millest kahe- ja kolmetoalised jäävad esimesele ja teisele korrusele ning suuremad, neljatoalised kolmandale korrusele.
Korterid on kuni kolme meetri kõrguste lagedega ja suurte maast laeni ulatuvate akendega. Kõikidel korteritel on rõdu või terrass, kust avaneb vaade Toomemäele või Vanemuise teatrile.
Autode parkimiskohad on kavandatud hoone alla parklasse. Keldrikorrusel asuvad ka tehnoruumid ja panipaigad.
Üks äripind
Vallikraavi Kinnisvara juhataja Indrek Rentel ütles, et kuigi ametlikku müüki pole veel alustatud, on esimesed huvilised juba infot küsinud.
«Huvi on olnud, aga otseselt pole me eelmüüki veel teinud. Oleme oma ehituseelarvet vaadanud ja korrigeerinud. Kui saame ehitushinna paika, oleme valmis müügihinna välja ütlema,» lausus ta.
Rentel arvas, et järgmise aasta alguses on ka täpne hinnainfo teada.
Arendaja sõnul ulatub ehituse maksumus üle kolme miljoni euro. «Sellest tulenevalt on korterite ruutmeetrihind üle 3000 euro,» sõnas ta.
Renteli sõnul on hoonesse läbi kahe korruse planeeritud ka üks äripind. «See sobiks näiteks mõnele soliidsele advokaadibüroole või hambaravikabinetiks,» ütles ta. Rentel ei välistanud, et firma jätab selle omale ja üürib välja.
Maja peaks valmima järgmise aasta juuni lõpus.


authors:
Kertu Kula
Foto
Liis Treimann

description: Esimesel jõulupühal, 25. detsembril kell 1.53 said päästjad väljakutse Tartusse Uuele tänavale, kus viiekorruselise korterelamu ühes korteris undasid suitsuandurid. Kohapeal selgus, et korteris olid pliidil pelmeenid kärssama läinud ning elanik ise magama jäänud.

title: Korterielanik jäi pelmeene praadides magama


authors:
Eili Arula
Foto
Marge Tasur

description: Täna allkirjastasid Jõgeva, Palamuse ja Torma valla ning Jõgeva linna juht ühinemislepingu. Uus omavalitsus kannab Jõgeva valla nime ja elanikke on loodavas ühendvallas napilt üle 14 000.

title: Jõgeva- ja Tartumaale sünnib veel üks suurvald

maintext:
Jõgeva- ja Tartumaal sünnib haldusreformi käigus vaid veel üks omavalitsus, mis on loodavast Jõgeva vallast suurem. Nimelt edestab Jõgeva piirkonna ühendomavalitsust praegu Elva vald, mille prognoositav suurus on tänavuse aasta rahvastikuregistri järgi 14 750 elanikku.
«Ühele etapile sai täna joon alla, nüüd tuleb kibekiiresti tegelda lepingu sisuga,» märkis Jõgeva linnavolikogu esimees Mihkel Kübar täna pärast lepingule alla kirjutamist.
Ta täpsustas, et tänavu sellele enam aega ei kulutata, kuid juba uue aasta algul, nädala pärast, tuleb ühinemise juhtkomisjon kokku ning asub töörühmi moodustama.
«Peamine on koostada uue omavalitsuse põhimäärus ja moodustada struktuur,» täpsustas Kübar.
Ühinemislepingus on kirjas, et uude Jõgeva vallavolikokku kuulub pärast järgmise aasta kohaliku omavalitsuse valimisi 27 liiget. Seni on täpsustamata, kui palju peaks olema liikmeid vallavalitsuses.
«Oleme mõelnud, et vallavalitsuses peaks olema esindatud iga ühinenud omavalitsuse esindajad, kuid täpne vallavalitsuse struktuur selgub töö käigus,» lisas ta.
Valla keskuseks saab Jõgeva linn, kuid Torma ja Palamuse vallamaju ei suleta. Seal asuvad tööle uue ühendvalla teenuskeskused.


authors:
Kaspar Koort
Foto
Margus Ansu

description: Märtsi lõpus saabus rahvusarhiivi uude hoonesse Noorasse esimene veokitäis ümber kolitavaid säilikuid. Kolimine puudutab ligikaudu kolme ja poolt miljonit säilikut, detsembri lõpuks on neist lõviosa uutesse hoidlatesse paigutatud. Tuua on jäänud veel umbes 38 000 karpi säilikuid Tallinna kolmest hoidlast.

title: Kommunistide punane minevik jõuab kõige täiega Tartusse


description: Eile lõpetas Tartumaa spordiliit maakonna spordiaasta pidulikult traditsioonilise vastuvõtuga, mida sel korral peeti Eesti Rahva Muuseumis.

title: Galerii: Tartumaa spordiliit pärgas parimaid


authors:
Risto Mets
Foto
Kristjan Teedema

description: Hiljuti uutesse ruumidesse kolinud kliinikumi verekeskus saatis pühade eel oma doonoritele palve, et nad võimalusel enne jõule verd annetamas käiksid. Kui verevarud on piisavad, saab kliinikum julgemalt pühadele vastu minna ja abivajajaid aidata.

title: Piltuudis: lahked doonorid käisid ka jõulu eel verd annetamas


authors:
Kertu Kula
Foto
Sille Annuk

description: Seoses aastavahetuse ilutulestikuga suletakse 31. detsembril ajavahemikul kell 23.30 kuni 1. jaanuar kell 3 sõidukitele liikluseks Vabaduse puiestee Raekoja platsi ja Uueturu tänava ristmiku vahelises lõigus.

title: Vabaduse puiestee on uusaastaööl osaliselt suletud


authors:
Risto Mets
Foto
Tartu Linnavalitsus

description: Tartu linnavalitsus väljastas ehitusloa Lossi 15 väliauditooriumi rajamiseks Toomemäe nõlvale.

title: Elleri kool võib hakata ehitama välikontserdiala


authors:
Vilja Kohler
Foto
Tairo Lutter

description: Jõululaupäeval, 24. detsembril sündis Tartu ülikooli naistekliiniku sünnitusosakonnas kuus last. Esimesel jõulupühal, 25. detsembril ei sündinud seal aga ühtegi tütart ega poega.

title: Esimesel jõulupühal ei sündinud Tartus ühtki last


authors:
Aime Jõgi
Foto
Elmo Riig

description: Ägedate viirusnakkuste esinemine Eestis on viimastel nädalatel tõusnud.

title: Kliinikum seadis sisse väikese külastamispiirangu


description: Loe kuulutusi SIIT

title: Kuulutused, 29. detsember 2016


authors:
Risto Mets
Foto
Aldo Luud

description: Jõulupühadel sõidavad Tartu linnaliinibussid pühapäevase graafiku järgi, teatas linnavalitsus.

title: Pühade ajal käivad bussid harvem


authors:
Jüri Saar
Foto
Graafika Artur Kuus

description: Umbes pooleks aastaks on tulevast kevadest remondi tõttu suletud Kaarsild Tartu Raekoja platsi lõpus. Linnavalitsus on uurinud võimalust paigaldada selleks ajaks ajutine pontoonsild.

title: Veeteede amet välistas Emajõge sulgeva pontoonsilla

maintext:
Kaarsillast mõnikümmend meetrit ülesvoolu paigaldamiseks pakkus firma Top Marine välja sellise lahendusega ujuvsilla, milles on veesõidukite läbisõiduks ava laiusega 4 meetrit ja kõrgusega 2,4 meetrit. Veeteede ameti seisukoht on, et ava peaks olema laiem ja kõrgem.
|
FOTO: Graafika Artur Kuus


authors:
Kaspar Koort
Foto
Andres Tennus
Tartu Ülikool

description: Meie hõimurahval ungarlastel algab jõuluaeg 4. detsembril, mil selles katoliikliku taustaga riigis tähistatakse püha Barbara päeva. Sel päeval panevad tüdrukud vaasi kirsioksi ning kui need oksad peaks õitsema minema, on neiul suur lootus järgmise aasta jooksul mehele saada.

title: Ungarlastel peab jõululaud hoidma õnne õuel


authors:
Raimu Hanson
Foto
Sille Annuk

description: Jõulude eel on valminud Emajõelinnas kirjastatud värviraamatud, mis pakuvad värvimislõbu kõrval teadmisi. Need on Regio üllitatud «Eesti geograafilised mandalad» ja «Vääna mõis. Ammendamatu inspiratsiooniallikas» ning Tartu kunstimuuseumi «See on kunsti- ja värviraamat lastele!».

title: Värviraamatud toovad lastele lähemale geograafia, mõisaarhitektuuri ja kunsti

maintext:
Regio on ühte trükisesse värvimiseks kogunud maastikumustreid, sh Vooremaa ja Supilinn. Teine annab võimaluse mängida mõisaarhitektuuri uurijat ja restauraatorit. Fotode ja abijoonte järgi saab joonistada mõisa peahoone osi, tutvuda mõisapargi erilise taimestikuga ja seda värvida, lõpetada seinamaalinguid.
Tartu kunstimuuseumi trükis annab lastele aimu, kui tähtsad on kunstniku töös värvid. Selleks on muuseumi direktor Rael Artel välja valinud Tartmuse kogust mõned teosed, mille järgi on tarbegraafik, illustraator ja tänavakunstnik Viktor Gurov joonistanud mustvalged pildid. Nende värvimist ja täiendamist teevad huvitavamaks ülesanded.
Trükise «See on kunsti- ja värviraamat lastele!» vahendusel saavad lapsed tutvust teha teiste hulgas Märt Laarmani, Malle Leisi, Kaarel Liimandi, Konrad Mäe, Peeter Mudisti, Ado Vabbe, Aleksander Vardi ja Eduard Wiiralti teostega.
Värvimisraamatu tegemise taga on Rael Arteli sõnul mitu mõtet. «Esiteks muidugi tutvustada lastele Eesti kunsti ikoonilisi teoseid, samuti seda, et kunst võib rääkida erinevatest asjadest ja erinev välja näha ning et iga ajastu kunst on oma nägu – teoste ajaline diapasoon on rohkem kui 100 aastat,» lisas ta. «Samuti soovisime lapsi loovalt mõtlema ärgitada – liikuda lihtsalt popi värviraamatu juurest rohkem loovat mõtlemist ja tegutsemist soosiva trükise poole.»
Lapsi kunstile lähendavat värvimisraamatut on testinud kirjastamise ajal lapsed ja lastevanemad.


authors:
Eili Arula
Foto
Sille Annuk

description: Tartu Postimehe piparkoogivõistlusele laekunud töid on kõigil soovijail võimalik näha Tartus Ülikooli 2A ärihoone esimese korruse vaateaknal. Väljapanek meistriteostest jääb püsti selle aasta lõpuni. Kokku laekus Tartu Postimehe piparkoogikonkursile kolmteist meistriteost.Võistluse võitjate nimed avalikustame 27. detsembri Tartu Postimehes.

title: Piparkoogivõistlusele saadetud töid saab imetleda aasta lõpuni


authors:
Aime Jõgi
Foto
Tartu Ülikooli Kliinikum

description: Tartu Ülikooli Kliinikum mõtles sel aastal välja uue viisi, kuidas tunnustada ja tuua esile arstidevahelisi häid suhteid. Selleks lõid nad kolleegiauhinna.

title: Kolleegiauhinna said arstid Vivika Adamson ja Silver Sarapuu

maintext:
Tänavu said kolleegiauhinna Vivika Adamson, kes on kliinikumi infektsioonikontrolli teenistuse arst ning Silver Sarapuu, kes on anestesioloogia ja intensiivravi kliiniku I intensiivravi osakonna juhataja.
Kolleegiauhinna idee algataja, dr Ain Kaare sõnul on mõlemad arstid need, kes nõustavad teiste erialade arste alati täie tähelepanuga.
Nad mõlemad on oma eriala väljapaistvad spetsialistid, kes igapäevast tööd tehes on pälvinud kolleegide siira lugupidamise.
Kliinikumi avalikkussuhete juht Kristi Tael lisas, et kolleegiauhinna väljaandmist korraldab kliinikumi eetikakomitee. Vastavalt antakse see arstile, arvestades tema kollegiaalsust, sõbralikkust, väärikat käitumist, abivalmidust ja tahet nõustada kolleege.
Kolleegiauhindu on kuni kaks ja neid hakatakse välja andma üldjuhul üks kord aastas. Esimesed saajad nimetas kliinikumi eetikakomitee, kuid edaspidi teevad ettepaneku kolleegiauhinna saajate osas eelmisel korral auhinna saanud arstid.


description: Seekordne jõuluõhtu on küll pime ja porine, ent Eestimaa kalmistud on inimesi täis. On jõulud lisaks pidutsemisele ka mõtiskluste ja mäletamise aeg. Just nüüd käivad paljud surnuaedades, et süüdata lahkunud lähedaste mälestuseks küünlaid ja korrastada nende viimseid puhkepaiku.

title: Pildid: jõulud on ka mäletamise aeg


authors:
Kaspar Koort
Foto
Kristjan Teedema

description: Neli aastat tagasi pakkis noor Tartu ülikooli arheoloog Mari Tõrv oma seitse asja, võttis kaasa abikaasa Risto ja nelja-aastase poja Hugo Laasi ning sõitis Põhja-Saksamaa väikelinna Schleswigisse, et sealses Balti ja Skandinaavia arheoloogia keskuses valmis kirjutada doktoritöö.

title: Iidvanu konte uuriv noor arheoloog koolnute kättemaksu ei karda


authors:
Risto Mets
Foto

description: Seni üksnes Tallinnas ja Viimsis tegutsenud Reval Café kondiitriäri astus esimese sammu pealinna piirkonnast välja ning avas kohviku Tartus Hansakeskuses.

title: Reval Café laienes Tartusse

maintext:
Ettevõtte turundus- ja kommunikatsioonijuht Maarja-Triin Krabi kinnitas Tartu Postimehele, et mõte Emajõelinna tulla on firmal tegelikult olnud juba pikemat aega, sest mitmed tartlased on selleks soovi avaldanud. Ruumid leiti Riia 4 aadressil, mis peaks heade mõtete linnas olema sobivaks kohaks linna tuiksoonel, kus teha kiire kohvipaus või siis nautida pikemalt hubast olemist, leidis Krabi. Kohvik on avatud varajastest hommikutundidest kuni hilisõhtuni.
Küsimusele, kas kett plaanib laienemist ka teistesse Eesti linnadesse vastas Krabi, et hetkel sellist plaani ei ole. «Meie jaoks ei ole kohvikutega laienemine olnud kunagi eesmärk omaette. Kaalume alati hoolikalt läbi uue asukoha eelised ja ohud.»
Tartu Reval Café pakub kundedele klassikalisi Revali toite, hõlmates hommikusöögivalikut, erinevaid salateid ja võileibu. Samas pakutakse ka tõhusamaid praade ja suppe ning toite, mis pealinna Revalite külastajate seas populaarsemad.
Kundesid peibutada lootetakse ka kohvijookide ning endavalmistatud Itaalia stiilis käsitööjäätisega.


description: Astronoomilise talve algust on Otepääl ikka uhke üritusega tähistatud ning juba 19. korda sõitsid selleks kohale ka kevad-, suve-, sügis- ja päris pealinna esindajad, et anda pealinna tiitel sümboolselt üle.

title: Galerii: talv saabus talvepealinna kärtsu ja mürtsuga


description: Tartus Tähe tänaval juhtus täna ennelõunal avarii, milles inimesed küll vigastada ei saanud. Küll aga mitu autot, sest Mitsubishi sõiduautot roolinud joobekahtlusega meesterahvas ei mahtunud oma masinaga tänavale ära.

title: Pildid: joobes juht mõlkis Tartus mitut autot


title: PIRELLI AASTAKALENDER: filmimaailma valitsejannad oma loomulikus ilus

maintext:
2017. aasta Pirelli Calendar Emotional on saanud avalikuks. Alates 1964. aastast on Pirelli Suurbritannias asuv tütarettevõte andnud välja kalendreid, mis ei jäta külmaks ühtegi moe- ega kunstiteadlikku kollektsionääri. Piiratud koguses trükitavad kalendrid ei jõua kunagi vabamüügile, neid jagatakse kitsas siseringis parimatele klientidele ning Eriti Tähtsatele Persoonidele.
Lindberghile on see järjekorras juba kolmas Pirelli kalender ning seegi kord on ta väljendusvahendina eelistanud must-valge maailma varjundirikkust. 2017. aasta kalender pildistati üles viies maailma linnas ning modellideks valis Lindbergh 14 maailmakuulsat filmitähte.
Läbi aasta tervitavad meid oma püüdmatu iluga Jessica Chastain, Penelope Cruz, Nicole Kidman, Rooney Mara, Helen Mirren, Julianne Moore, Lupita Nyong’o, Charlotte Rampling, Lea Seydoux, Uma Thurman, Alicia Vikander, Kate Winslet, Robin Wright ja Zhang Ziyi.
"Ma leian, et ajal, mil meedia ja avalikkus esitleb naisi kui täiuslikkuse ja nooruse saadikuid, tuleb vastukaaluks meenutada kõigile, et on olemas klantsitud ilupiltidest erinev ilu, mis on realistlikum, tõesem ja rohkem "päris". Tõeline ilu, mida ei ole moondatud ärilistel kaalutlustel või mõnel muul põhjusel. Ilu, mis kõneleb isikupärast, sisemisest jõust, julgusest olla sina ise, tunda ja olla tundeline," räägib Peter Lindbergh.


authors: Panthermedia Scanpix

description: Turiste šokeeris möödunud nädalal Barcelonas asuv El Prati lennujaam, mis oli koristajate streigi järel justkui prügimägi, kirjutab Daily Mail.

title: MIS JUHTUS? Barcelona lennujaama põrandad täitusid prügiga!

maintext:
Rikas vanamees ütleb oma nelikümmend aastat nooremale naisele:
"Tõota mulle, et kui ma suren, siis ei abiellu sa minu naabriga. Ta on kogu elu mu vihaseim vaenlane olnud."
"Ole mureta," vastab naine, "seda ma ei tee. Mul on juba kokku
lepitud mehega, kes elab kaubamaja lähedal."


authors:
Aldo Luud
Juhin Tähelepanu

title: SÕDIME "NUTIKAELA" VASTU: kiropraktiku näpunäiteid ja punkt-punktilt piltülevaade

maintext:
Kiropraktik Karl Pärjamäe sõnul hakkavad õlavöötme pingete ja rühi muutusega seotud probleemid tekkima siis, kui inimesed on nutiseadmega nii hõivatud, et jätavad tähelepanuta oma kehaasendi.
„Text-neck“ ehk nutikael on moodsa aja vaevus, mille üks tekkepõhjustest on harjumus veeta tunde nutiseadme seltsis. Ekspert annab nõu ning Õhtuleht Mehele illustreerib, kuidas vältida nutikaelani viivaid sundasendeid ja kasutada nutiseadet tervislikult.
Mida rohkem inimene nutiseadet kasutades pead ette kallutab, seda suurem raskus rakendub kaelale – USA seljakirurg Kenneth Hansraj on välja arvutatud, et 60-kraadise nurga all ettekallutatud pea tekitab alakaelale ja selgroole 25-27-kilose koormuse.
"Kui veedame suure osa päevast nutiseadme taga, muutub pead ette kallutav nutiseadme kasutamise asend meile koduseks, võides mõjutada ka näiteks sportlikke tegevusi," ütles Pärjamäe. Rohkem vaevlevad õlavöötme probleemide käes tema sõnul naised, kelle lihas- ja luuelundkond on ülakehas ja kaelapiirkonnas üldjuhul nõrgem.
Tele2 personalidirektor Helena Evert lisas, et nutikaela kujunemise suhtes on väga vastuvõtlikud ka teatud eluvaldkondade, näiteks telekomisektori töötajad ja noored, kes tegelevad päevas nutiseadmega suisa kuni viis tundi.
"Inglismaal tehtud eksperimendi käigus selgus, et 18-35-aastased vaatavad oma nutitelefoni keskmiselt 85 korda päevas, arvates ise, et nad teevad seda poole vähem," tõi Evert välja, lisades, et nutiseadmete leviku kasv 70 protsendini Eesti elanikkonnast on hüppeliselt tõstnud nutiseadmetes veedetavat igapäevast aega.
Pärjamäe sõnul aitab nutikaela, kaelavalu ja pingetüüpi peavalude kujunemist vältida nutiseadme tõstmine silmade kõrgusele ja pea hoidmine keha kohal, vältides liigset ettepainutust ning selgroo koormamist.
Üldiste kaela- ja õlavöötmelihaseid tugevdavate jõuharjutuste kõrval on kiropraktiku kinnitusel leevenduseks ka päeva jooksul regulaarselt tehtavad pausid ning õlavöötmeharjutused.
"Need võivad üldise enesetunde parandamisel olla isegi efektiivsemad kui intensiivne õhtune treening," kinnitas Pärjamäe. "Ideaalis võiks teha iga 20 minuti tagant või vähemalt kord tunnis pea-, õla- ja käteringe, keskendudes eelkõige kangematele aladele."


title: Miljoni kalori lasanje

maintext:
Thrillist juhib tähelepanu ühele ebatavaliselt pompöössele toiduretsepti videole. Epic Meal Time on postitanud ülevaate väga vinge lasanje valmistamisest – see kulinaarne monstrum sisaldab ei rohkem ega vähem kui miljon kalorit!
Natuke numbreid. Miljon kalorit sisaldab 1776 Big Maci. Sellesse imelasanjesse pandi 120 pakki peekonit (umbes 308 000 kalorit). Peekon aga ujutati üle 13,7 kilo pardirasvaga.
Siin on piisavalt kaloreid, et toita (või tappa) perekond ... või neli. Kui sa sööd päevas oma keskmised 2700 kalorit, siis kestab see põrguline 370 päeva ehk rohkem kui aasta.


title: Kas Hollandi kanepikohvikute kultuur saab lõpu?

maintext:
Hollandi valitsus sulgeb riigi kõige vanema ja ühe kuulsaima kanepikohviku Mellow Yellow, mis on olnud avatud alates 1967. aastast.
Kohvipood suletakse, sest Hollandi valitsus võttis vastu seaduse, mille kohaselt ei tohi koolidest 800 meetri kaugusel olla ühtegi kanepikohvikut, kirjutab Daily Mail.
Mellow Yellow omanik nentis, et tema hinnangul saab sellest kanepikohvikute kultuuri lõpp Hollandis. "Minu juures käib iga päe tuhandeid inimesi, turiste ja kohalikke. Isegi need, kes ei suitseta, tulevad siia, et end pildistada. See on Amsterdami kultuuri osa,“ rääkis mees.


title: TEEME PAUKU KA: mõned näpunäited ohutumaks ilutulestiku tegemiseks

maintext:
Juhuu, saabub uus aasta! Sündmuse rõõmsa tähistamise juurde käib paljudes Eestimaa peredes ka ilutulestiku tegemine. Aga ikka ja jälle juhtub seda, et rõõmsas meeleolus ette võetud rõõmus paugutamine lõppeb halvasti – valu, vigastuste või paksu pahandusega. Minimeerimaks riski ärgata uusaastahommikul haiglavoodis, vangimajas või söestunud katuse all, hoia pea selge ja arvesta ohutusnõuetega. ÕL Mehele koostas ilutulestike müüjate, tehnilise järelevalve ameti ja päästeameti näpunäidete põhjal väikse kokkuvõtliku meelespea.
Kui oled harjunud raketi pulga torkama lumme surutud pudelisse, siis pead ilmselgelt nüüd leidma muu lahenduse: toeta pudel kindlale tasasele alusele ja veendu, et see ei kõigu. Jälgi, et ilutulestiku kohal või lennutrajektooril poleks takistusi: sa ju ei taha oma raketti näiteks elektritraatidesse lennutada.
Aknast või rõdult rakette lasta ei tohi.
DISTANTS
Ilustulestikku ei tohiks kasutada hoonetele või puudele lähemal kui 30 meetrit. Pealtvaatajad peaksid hoiduma 20 meetri kaugusele. Väiksemate kärakate puhul ilmselt nii rangelt mõõdulindiga mõõtma ei peaks. Ohutu distantsi saad ilutulestiku kasutusjuhendist. Hoia distantsi ka ise: ära kummardu näoga süüdatava ilutulestikuvahendi kohale.
Kui ilutulestik pärast süütamist kustub ja pauku ei tee, siis ära mine seda uuesti süütama. Tegelikult peaksid sellest üldse vähemalt kümme minutit (mõnede allikate andmetel 30 min) eemale hoidma.
Ka süütamata raketid-paketid hoia parasjagu lastavast eemal. Ära süüta korraga rohkem kui ühte toodet.
MANUAAL
Kasutusjuhend on üks kasulik asi ja ilutulestiku puhul tuleks unustada mehelik "küll ma oskan, ega ma eilane pole" enesekindlus või tavapärane mõte "kui miski muu ei aita, siis loe manuaali".
Juhendiga tutvumine on pea-asi. Kui sa seda ei tee, siis halvimal juhul pole sul varsti enam pead. Või mõnda olulist osa sellest, näiteks silmi või juukseid.
TÖÖVAHENDID
Ilutulestike müüjad soovitavad süütenööri süütajal kanda kaitseprille. Tehnilise järelevalve ameti teatel on enamik ilutulestiku põhjustatavaid vigastusi just silmavigastused.
Et eeldatavasti pole õues ka tänavavalgustusest hoolimata liiga valge, siis on süütamisel mõistlik aidata end taskulambiga.
Kui sa ei taha tikkude või tulemasinaga rapsides sõrmi ära põletada, siis varu endale pikemat sorti tulesüütaja, näiteks selline.
Kui võimalik, siis varu lähedusse ämber veega või tulekustuti. Igaks juhuks.
PEA ARU
Klaasike šampust ilmselt midagi hirmsat ei tee, aga joobnuna ei maksa küll ilutulestikuga jändama hakata. Kui sa pole veel aru saanud, siis napsisena oled tavapärasest kohmakam ja rumalam.
Ära mingil juhul hakka pürotehnikat ise ümber ehitama. Riskid ohuga jääda ilma sõrmedest, silmadest või kõrvakuulmisest.
Isegi selline üsna süütu asi nagu säraküünal võib maja põlema panna. Või kasvõi maastiku, kui seda on piisavas koguses. Ära võta eeskuju sellest eksperimendist, kus keegi kodanik pani korraga põlema 10 000 säraküünalt.
TULEKINDEL ALUS
Kõiki ilutulestikke ja pauguteid ja säraküünlaid tuleks kasutada ainult tulekindla aluse kohal. Kuna maa on lume puudumisest hoolimata kaunis niiske, ei pea ilmselt ka muru süttimist kartma. Aga näiteks terrassilaudadega võib olla teine teema.
PRAAK
Kui märkad, et ilutulestikutoode on väliselt vigastatud, siis ära sellega paugutama hakka, vaid tagasta see müüjale. Kui toode pauku ei tee, siis kasta see vette ja vii samuti müüjale tagasi.
OHUTUS: PEAAEGU
"Ilutulestik pakub rõõmu ja meelelahutust. Kui tunned võimalikke ohte ja kasutad vahendeid vastutustundlikult, on ohutus (peaaegu) tagatud," märgib tehnilise järelevalve amet.


authors:
Vida Press
Laura Oks

title: MEHELIK AMET: kuidas saada taksojuhiks?

maintext:
Millised on eeldused – näiteks tõestatult hea tervis, puhas karistusregister, isiklik uuem auto jne – , et saada taksojuhiks? Kas ja missuguse koolituse peab töölesoovija läbima?
Ajal, mil sõidujagamisteenused Uber ja Taxify teevad maailmas võidukäiku, on sisuliselt igaühel võimalik – vähemalt, olgem ausad, selle sisulises tähenduses – taksot sõita. Läbid lühikese koolituse, paned äpi tööle ja muudkui sõidad. Aga siiski ei ole kuhugi ära kadunud või kadumas ka traditsioonilised plafoonidega taksoautod ja vuntsidega taksojuhid. Igati soliidne ja mehelik amet. ÕL Mehele tundis huvi: kuidas ja millistel tingimustel on täna võimalik saada PÄRIS taksojuhiks? Ja ka selle vastu: kui palju taksomeetrile tiksunud eurodest tuleb taksofirmale ära anda? Selgus, et süsteem pole just liiga lihtne.
"Kuna Sõbra Takso võtab valdavalt tööle juhte oma autodega, kes juba on või on saamas taksojuhiks, siis erinevate karistusregistrite kontrolli läbib ta juba Tallinna linnavalitsuses endale taksoveoluba, sõidukikaarti ja teenindajakaarti taotledes," selgitab selle taksofirma juhatuse liige Mart Palm. "Hea maine nõue on nende saamise eelduseks. Töölesoovija peab läbima 33-tunnise taksojuhi ametikoolituse ja eksami. Kaks aastat juhistaaži on kohustuslik koolituse läbimiseks."
"Taksojuhi nõudeid reguleerib transpordiseadus," märgib Elektritakso juhatuse esimees Ermo Kontson. "Lisaks soovime meie, et juhi käitumise maneerid, riietus ja hügieen vastaksid meie frantsiisi nõuetele. Hindamine on meie poolt subjektiivne ja inimeste sobivuse järgi otsustab meie kollektiiv. Seadus nõuab, et juhid peavad läbima taksojuhi kutsekoolituse ja taotlema maanteeametist kutsetunnistuse. Seejärel läbib juht ka päris koolituse meie juures."
"Taksojuhiks soovijal peab olema teenindajakaart ja taksoveoluba, milliste väljastamise eelduseks on hea maine," ütleb Tulika Takso juhatuse liige Anne Rebane. "Loomulikult teeme ka kandidaatide taustakontrolli. Tervisetõendit kontrollib ARK (maanteeamet – toim), kui väljastab taksojuhi ametikoolituse tunnistuse. Töölesoovija peab olema läbinud või läbima taksojuhi ametikoolituse ja lisaks sellele firmasisese koolituse, kus räägitakse lahti kõik Tulika Takso kaubamärgi all töötamisega seonduv."
OMA MASIN VÕI FIRMAKAS?
Kas taksojuhid sõidavad taksofirmale kuuluva autoga või isikliku masinaga?
Sõbra Taksos sõidavad Palmi sõnul ainult mõned üksikud autod firma autoga – kas rendilepinguga või palgalise juhina. Valdav enamus ostab frantsiisi.
Elektritakso kaubamärgi all saab Kontsoni sõnul sõita ainult Elektritakso poolt sertifitseeritud autodega, mida pakkuvad koostööpartnerid ja mida haldab Takso OÜ. Oma auto kasutamine pole praegu võimalik.
Rebase teatel moodustavad Tulika Taksos üle poole autopargist firmale kuuluvad autod, mida taksojuhid saavad rentida.
RONT JA KOLEDIK?
Kas ma pääseksin taksot sõitma oma ürgvana, 1995. aasta Volkswagen Caravelle'iga? Aga maailma üheks koledaimaks autoks peetud Fiat Multiplaga, näiteks aastast 2005?
"1995. a Caravelle'iga Sõbra Taksosse kindlasti tööle ei saa," lükkab Palm soovija tagasi. "Vaatame sõiduki üldist sobivust meie autopargiga, mudelit, aastaarvu jne. Nõuded autodele on kehtestatud tegelikult ka Tallinna linnavalitsuse taksoveomääruses, millega on välistatud sõidukikaartide väljastamine alla EURO 5 nõuetele vastavale sõidukile."
Ka Rebane lükkab Caravelle'i tagasi, ent tema välistab ka Fiati.
"Isikliku sõiduautoga saab meiega liituda, kui see vastab meie standardile: valge suurema keskklassi auto, mis on universaalkerega ja ei ole vanem kui kaks aastat," selgitab ta. "Hetkel on aktsepteeritavad Toyota Avensis, Volkswagen Passat, Škoda Superb ja Peugeot 508."
Elektritaksos praegu, nagu öeldud, isikliku Teslaga taksot sõita ei saa.
(VIDA PRESS)
PALJU PAPPI FIRMALE LÄHEB?
Millised on taksojuhi rahalised kohustused taksofirma ees? Kas tal tuleb tasuda firmale kindel summa kuus või näiteks protsent igalt taksomeetriga läbitud kilomeetrilt, summa igalt sisseastumiselt?
Sõbra Taksos maksab Palmi sõnul taksojuht firmale frantsiisi eest, mille suurus sõltub paljuski juhist, sellest kui tihti ta soovib sõita, tema kogemusest ja autost. Üldjuhul jääb see taksofirma esindaja hinnangul 10-12% piiresse juhi kuu käibest. Ta kiidab sealjuures, et frantsiisitasudelt on firma Tallinna taksoturul üks soodsamaid.
Kontson Elektritaksost ütleb, et taksojuht maksab tasu auto rendi, korrashoiu ja tellimuste edastamise eest. Kõik kokkulepped nende tasude arvutamiseks lepitakse juhtidega kokku individuaalselt ja tasusid korrigeeritakse igakuiselt. "Süsteem on väga keeruline ja me ei saa seda teile lahti rääkida. Tegemist on ärisaladusega," ei taha ta taksojuhtide firmalõivudelt liialt katet kergitada.
Rebane ütleb, et taksojuht tasub Tulikale kindlat frantsiisitasu ja olenevalt tema osutatavatest teenustest võib frantsiisitasu kalendrikuus kõikuda ca 15%.
Ehk siis: üldiselt peaks taksojuht igast teenitud sajast eurost panema katusefirma jaoks kõrvale 10-15.
(LAURA OKS)
SMOKINGUGA ROOLI?
Missugused on nõuded taksojuhi välimusele – näiteks kas ta peab kandma lipsu või ei tohi tööpostil olla T-särgis?
"Ikka vaatame juhi üldist välimust ja suhtumist," kinnitab Palm. "Lipsu päris ei nõua aga eeldame korrektset ja viisakat riietust, üleriiete mitte kandmist klientide teenindamisel ja samuti eesti keele valdamist."


title: Lendamise ABC: aita lapsel lennureis muretult veeta ja säästa kaasreisijaid!

maintext:
Lennureis koos lapsega pole lihtne ettevõtmine ei lapsevanemale, väikesele ilmakodanikule ega ka kaasreisijatele. Täiskasvanud saavad palju ära teha, et lend kõigile mõnusalt kulgeks. Jagame allpool mõne nipi, kuidas lapsega lennates ennetada tüüpilisi probleeme.
Igal lapsevanemal või lapsega koos reisival täiskasvanul tuleb meeles pidada, et väikese inimese heaolu eest ei vastuta lennuki personal ega kaasreisijad. Iga lennureisija kohustus on jälgida, et tema asjad, lapsed, meeleolu jms ei häiriks kaasreisijaid. Lennuki sõitjateruumis on enamasti üpris kitsas, lennureis on mitmes mõttes ebamugav kõigi jaoks, seega austust kaasreisijate vastu!
ETTEVALMISTUS Võta väikelapse jaoks kaasa meisterdamisvahendeid, joonistusplokk ja -pliiatsid, mõni jõnglasele armas mänguasi, kaelapadi ja tekike, või midagi, mis võimaldaks väikesel inimesel end unele sättida. Oluline, et lapsel ei hakkaks reisi ajal igav, ja ta liiga ära ei väsiks. Sest kui nii juhtub, on tulemuseks jonn ja nutujoru. See omakorda võib lähemad kaasreisijad kurjameelseks muuta.
Sülelapsega reisimine erineb mudilasega lendamisest: enamasti on sülelaps ema või isaga samal kohal, n-ö tasuta reisija ning tema eest hoolitsemine toimub nii, nagu sa seda koduski teeksid.
Millised on enamasti lastega peredele suunatud teenused ja piirangud, kuidas käib lastega lennukisse sisenemine, milliseid tegevusi lennu ajal pakutakse, kuidas on väikelastele kaasavõetava toiduga, mis on "Miki Hiire kõrvad" ja milliseid nippe on kaasreisijatele, seda loe Acceleristast.


title: NAINE ROOLIS, AUTO KRAAVIS ehk Thö Män ohv Finland räägib suu puhtaks

maintext:
Mõni aeg tagasi läks soomekeelses sotsiaalmeedias taas ringlema salapärase blogija lugu sellest, kuidas naised autoroolis on üks keeruline ja kummaline ja ehk hirmutavgi nähtus. Kuna me loo autorit ei tea, nimetame teda tinglikult thö Män ohv Finlandiks. Vabalt võib ta olla Finland Män’iga sugulane. Kes teab ... 70-ndatel oli kõik lihtne ja kerge. Auto oli meeste asi ja autodega ei juhtunud mingeid müstilisi asju nagu tänapäeval. Tänapäeval on tavaline, et ka naised sõidavad autoga. Asi on sinnamaani jõudnud, sest moraal on langenud madalaimale võimalikule tasemele; praegu saavad naised mõnedes kogudustes isegi kirikuõpetajaks! Kui pannakse kokku kaks nii keerukat toodet nagu naine ja auto, siis arva ära, mis tulemuseks on? Need kaks ei saa teineteisega kuidagi hakkama! Tulemuseks on mõlgid, nii naise hinges kui ka (tavaliselt) auto plekil. Ja süüdi on – naise jutu järgi – loomulikult auto: "Ta ei kuulanud sõna, ükskõik kui kõvasti ma ta peale karjusin ..."
Naine süüdistab autot selles, et see teeb "imelikku häält". Auto omanik – kui ta on mees – leiab väikese uurimise käigus sellele imelikule häälele põhjuse, ja see võib olla näiteks see, et vastu kivi tagurdamise pärast on summuti katki läinud või viimased kolm päeva on sõites käsipidur peal olnud.
Naise arvates on auto ikkagi kõiges süüdi, sest ta on julgenud pisiasjade pärast jonnida. Teisalt, on täiesti ülekohtune nõuda, et naine märkaks kõiki väikseid ja suuri kive, kui ta tagurdab. Peeglid on huulepulga ja meigi kontrollimiseks, mitte väikeste nõmedate kivide vaatamiseks! Väike mõlk auto tagatiivas on kuuldavasti põhjustanud isegi abielulahutusi. Mees loeb raha ja mõtleb kõva häälega, et ei tea, palju selle parandamine küll maksma läheb. Naine (kes selle auto vastu kivi või vastu mändi sõitis) tõstab kulmud kurjalt kõrgele ja imestab: "Kas sind ei huvitagi, kuidas mina ennast tunnen?" Ja lisab oma tunnetele veel lause: "Mõtle, kui naabri Mari oleks seda näinud!"


title: "Tere tulemast võõrutusravilt koju!" ehk millised on kõige haigemad tervitused lennujaamas

maintext:
On imearmas, kui reisilt koju jõudes mõni lähendane lennujaamas tervitussilti hoiab. Daily Mail vahendab aga taolisi silte, mis on pigem piinlikkust tekitavad.
Näiteks tervitas üks naljahammas sõpra sildiga, millel oli kirjas "Tere tulemast võõrutusravilt tagasi!"
Teiselt pildilt võib aga märgata silti "Tere tulemast vanglast tagasi, ema". Üks isa oli aga vaimukalt suhtunud poja uudisesse, et ta on gei. "Tere tulemast koju! On okei olla gei."


title: Ülipika eluea saladus - ei mingit seksi?

maintext:
Kui 120-aastase hindu väide tõele vastab, siis ei olekski enamik mehi ilmselt väga vaimustatud pikast elust, kirjutab Men's Health. Indias elav hinduistlik munk väidab The Daily Maili teatel, et on 120 aastat vana – ja et tema nii pikas elueas on oluline roll olnud neitsilikkusel. Swami Sivananda on passi järgi sündinud 8. augustil 1896. Kui see vastab tõele, siis on ta ajaloo vanim mees.
Kuid mehe väidete legitiimsuses on põhjust kahelda. India ametivõimud nendivad, et tema sünniandmete aluseks on templi register, mida ei saa aga tingimata puhta kullana võtta. Veelgi enam, mees näeb välja nagu oleks ta 70-ndate lõpus.
Kuid Sivananda arvamus, et seksuaalelust loobumine on aidanud tal nii kaua elada, ei läbi tuleproovi. BMJ-i uuringu teatel soodustab seksimine paremat tervist ja pikemat eluiga – eriti meeste puhul. Ühes teises uuringus on leitud, et nii seks kui onaneerimine parandavad mehe suguelundite vereringet ning see aitab ennetada nii eesnäärmevähki kui mitmeid teisi terviseprobleeme. Tugevam süda, vähem stressi – MH on lausa koostanud loo "10 viisi, kuidas seks parandab su tervist". Uuringuid, mis kinnitaks seost sugukarskuse ja pika eluea vahel, ei ole.


description: Tunnustatud Austraalia toitumisspetsialist toob välja joogid, mis kõige tõenäolisemalt pohmelli põhjustavad – ja joogid, mille puhul peojärgne hommik ei pruugi olla nii hirmus. Vahendab Ask Men.

title: HIRMSAIMAD POHMAKATEKITAJAD JA SÜÜTUMAD NAPSUD: mida tasub jõulupeol vältida?

maintext:
Paari nädala pärast oleme täis jõulumeeleolu. Tegelikult on paljud kindlasti ka lihtsalt natuke täis. Kuid detsembri tihe napsutamisgraafik võib põhjustada meile hommikusi tuumapohmelle, mis meenutavad kehale, et mulliveini, õlut, viskit, rummi ja viina ilmselt siiski ei maksa segamini tarvitada.
Viin, tekiila ja sake on pohmelli vältimiseks soovituslikud, kuid äärmiselt oluline on mitte segada neid pehmendajatega, eriti selliste limonaadidega nagu Pepsi ja Coca, sest suhkrud muudavad alkoholi hommikust efekti intensiivsemaks.
Puuviljamahl on segamiseks parem. Või siis lähed kõva mehe teed ja kulistad oma mürke puhtalt.
Valge vein ka üsna hea pakkumine, kuigi talvistel pidudel on see vähem levinud kui punane vein – mis on mitte just üllatav kindel ei-ei.
Kahjuks tasuks vältida ka šampust. See teeb sind kiiremini purju, kuna imendub mullides oleva süsinikdioksiidi tõttu kiiremini vereringesse. Lisaks on asja tulemuseks karmim pohmell.


title: Vaata ja imetle! Selline näeb välja Opeli lipulaeva Insignia uus põlvkond!

maintext:
Opel on andnud oma tuttuuele Insignia Grand Sportsile kõik, mida üks keskklassi sedaan parema sõidudünaamika ja elavama juhtimise jaoks vajab. Uustulnuk on eelmisest versioonist 175 kg kergem ning sellest lõikavad kasu nii juhitavus kui ka sõiduomadused.
Sportlik Insignia on eelkäijast 29 mm madalam, rööbe on 11 mm suurem, ülendid oluliselt lühemad ja teljevahe 92 mm pikem – kõik see parandab suurel kiirusel sõites suunastabiilsust.
Täiustatud FlexRide veermiku juhtsüsteem kohandab vedrustuse ja rooli tööd ning mootoripöörete vahemikku automaatselt või läbi valitavate režiimide "Standard", "Sport’" ja "Tour".
Miks ja kuidas testiti uut Opelit Nürburgringi legendaarsel Nordschleife ringrajal, kuidas toimib eelseadistatud veermikujuhtimissüsteem, kuidas masin projekteeriti, milliseid uusi mugavus- ja turvalahendusi pakutakse jne, loe Acceleristast.


title: MAAGIA, PETTUS VÕI TÕESTI TOIMIV NIPP? Ülikiire ja lihtne küüslaugu koorimise retsept

maintext:
Meie, eestlased, ja eriti meie, mehed, armastame küüslauku ning nii mõnigi meist lisaks seda toitudele rohkem kui me seda tegelikult teeme. Üks põhjuseid on see, et küüslauguküünte koorimine nõuab mõnevõrra aega, teinekord on koored küüntel eriti tihkelt ja kiuslikult ümber.
Allolevas YouTube'i videos näitab keegi Martha Stewart, kuidas saada küüslaugumugulast ports kooritud küüsi vaid mõne sekundiga, kasutades vaid kaht metallanumat ja raputamist.
Kas see on nüüd puhas maagia, monteerimisega saavutatud pettus või tõesti toimiv trikk, selle kavatseb ÕL Mehele esimesel võimalusel välja selgitada.
Igatahes: küüslauk on terviseks!


title: VIDEO | URJUHH: need on planeedi kiireimaid diiselautod

maintext:
Reka või vana volkari bussiga ei anna neid diiselautosid võrreldagi – tegu on kiirendusmasinatega, mille nullist sajani kiirust ei mõõdeta kalendri abil.
Fakt on aga see, et alljärgnevas videos näidatavad sõidukid oleks tehnoülevaatusel heitgaasinõuetele vastamisega päris suures hädas.


description: Järgmisel korral Tokyo Narita rahvusvahelises lennujaamas viibides ära unusta enne nutitelefoni näpuga nühkimist seda pühkida, kirjutab BBC.

title: Tokyo lennujaam pakub vetsupaberit nutitelefonidele

maintext:
Selle veidra kempsupaberi jaoturid on seitsmes vetsus ja need jäävad sinna tuleva aasta märtsini.
Jaapan on ülemaailmselt tuntud selle poolest, et kaasajastab sageli oma avalikke kempse, millest paljud on puhtad, moodsad ja täis kõrgtehnoloogilisi seadeldisi.
"Kui võrrelda kempsu prill-lauaga, siis on nutitelefoni ekraanil viis korda rohkem baktereid," väidab NTT Docomo oma YouTube'i lehel.
NTT lisab, et need spetsiaalsed puhastusvahendid on tehtud "ekraanide puhastamiseks, et välismaa turistid saaksid nautida oma reisi hügieeniliselt".
Sotsiaalmeedias on sellele vetsupaberile reageeritud uskumatuse ja huumoriga, aga jaapanlaste leidlikkus on ka tunnustust pälvinud.


title: 7 nippi, kuidas valutult üle elada asutuse jõulupidu

maintext:
Pea meeles, et ettevõtte jõulupeo näol on tegemist siiski tööüritusega. Kuna õhkkond on meeleolukas ja tavapärasest vabam, siis paraku kipub see paljudel meelest minema. Kui suudad jääda mõõdukaks ja seista ka peo lõpuks omal jalal, ei pea uuel tööpäeval muretsema, mida kolleegid sinust kohvinurgas räägivad. Just alkoholi liigtarbimine on ettevõtete jõulupidudel piinliku käitumise suurim riskiallikas. Enamus inimesi ei mõtle kainena kolleegi tümitamise või ahistamise peale, kuid kui mängu tuleb alkohol, siis võivad kaduda nii mõnedki piirid ja enesekriitika.
Aastalõpupidude kõrghooaeg on käes ja ettevalmistused pidudeks täies hoos. Selleks, et pidu õnnestuks ja pärast meeleolukat sündmust poleks põhjust piinlikkust tunda, on ettevõtetele mõeldud aastalõpupeo Jõulugala korraldajad kokku pannud soovitused, mida jõulupeole minnes meeles pidada.
Kui jõulupidu ei toimu just keset metsa mõnes talus, siis tegemist on üldiselt pidulikuma üritusega, mille puhuks tasub kulunud teksad ja kampsun kappi jätta ning selga tõmmata midagi pidulikumat. Samas ei tasu riietumisega üle pingutada. Jäta meelde, et sa lähed ikkagi asutuse jõulupeole, mitte sõpradega ööklubisse. Seega liialt väljakutsuvad kostüümid võiks jääda mõne muu peo tarbeks.
Ära mine peole näljasena
Jõuluõhtule saabujatele pakutakse tavaliselt tervitusjooki, mis ei pruugi küll olla alkohoolne, kuid sageli siiski seda on. Kuna tervitusnapsust kipub kiirelt saama mitu, siis püüa vältida alkoholi tarbimist tühja kõhu peale. Kui sa ka alkoholi ei tarbi, siis sellegipoolest ei tasu peole saabuda näljasena. Tühi kõht võib meeleolu väga kergelt rikkuda ja kui söögiga peakski veidi kauem aega minema, ei pruugi pidu sinu jaoks alata just kõige rõõmsamalt.
Tööjutud jäägu tööajaks
Paljud saabuvad jõulupeole otse töölt ja võtavad kaasa nii mõnegi päevakorralise teema, mida tahaks kõigiga arutada. Kui seda teha lühidalt peo alguses ja üsna kiirelt otsad kokku tõmmata, on see mõistetav. Kuid katsu vältida seda, et jõulupeost saab töökoosolek, kus probleeme põhjalikult läbi arutada. Kolleegid saabuvad jõulupeole siiski mõnusalt aega veetma ja liigne tööjutt võib nii mõnelgi peotuju rikkuda. Päevaprobleemide asemel võiks teha aastast üldise kokkuvõtte ja kiigata üheskoos uude aastasse.
Ära tee kollektiivipeost ühe mehe šõud
Igas kollektiivis kipub olema keegi, kes naudib (eriti alkoholi tarbinuna) üle kõige tähelepanu. Alguses on tema naljad isegi toredad ja tekitavad lõbusat meeleolu, kuid siiski on siin suur oht üle piiri minna. Lõpmatuseni ei jõua keegi nii-öelda ühe mehe šõud nautida. Seega jälgi, et sina poleks see, kes kollektiivipeost iseenda ümber keerleva pralle korraldab.
Ole kolleegide või klientide klatšimisega ettevaatlik
Kuna jõulupidude õhkkond on sageli selline, kus juttu jätkub kauemaks, tuleks siiski jälgida, et sa ei läheks kolleegide ja klientide tagarääkimisega liiga hoogu. Kui meeleolu on ülev ja kõik tunduvad suured sõbrad, siis kiputakse ka saladusi välja rääkima, mis ometi võiks aga väiksema ringi teada jääda. Lihtne on asju välja lobiseda või kedagi liigselt kritiseerida, kuid hiljem sõnu tagasi võtta on võimatu. Seega katsu jääda mõõdukaks, et hiljem poleks põhjust kahetseda.
Naudi õhtut ja ole päriselt kohal


title: SELGITUS KUI VIIESELE: miks vihkavad lapsed õlut ja lillkapsast, aga täiskasvanud mitte?

maintext:
Kes on lapsele suure lunimise peale õllevahtu maitsta andnud, see teab, et järgmise 15 aasta jooksul ta rohkem ei küsi: maitse on tema jaoks üüratult mõru. Samamoodi on teatud toitudega: paljud jõnglased on toidu suhtes väga pirtsakad ja valivad ning lihtsalt keelduvad söömast näiteks seeni või lillkapsast, herneid ja muud tervislikku. Redditi rubriigis "Selgita, nagu oleksin viieaastane" küsib Quentinmashups: "Miks vihkame lastena osasid toite ja hakkame neid vanemaks saades nautima?"
Fleaslayer vastab, et ta on täheldanud selles osas kaht asja, mida tingimata puhta kulla pähe ei maksa võtta.
"Lastel on väga tundlik nahk ja see paistab laienevat ka nende maitsenäsadele," märgib ta. "Täiskasvanud arvavad, et lastele meeldib maitsetu toit, aga pigem tundub, et nad tunnevad täiskasvanutega võrreldes samast toidust lihtsalt rohkem maitseid. Miski tugeva mõru komponendiga, näiteks paljud juurviljad, ilmselt maitseb lastele tugevamini/halvemini."


description: Jõuluajal on paras aeg vaadata tagasi mööduvale aastale artiklimaailmas – millised olid loetuimad artiklid meesterubriigis aastal 2016?

title: MEHISTE ARTIKLITE TIPP 2016: loodusega seksiv rootslane ja aastaga 73 kilo kaotanud mees

maintext:
Naine äratab öösel mehe:
"Mul on külm!"
Mees tõuseb ja toob naisele teki. Natukese aja pärast hakkab naine jälle virisema: "Mul on palav!"
Mees tõuseb ja avab akna. Läheb veel natuke aega ja naisel on taas häda: "Ma tahan meest!"
"Aga kallis, kust ma öösel kell kaks sulle selle mehe võtan?"


title: Tarbija võimalused pretensiooni lahendamiseks sõltuvad e-poe asukohast

maintext:
Veebibrauserist avanev ostukeskkond tundub kui piiritu ja mugav imedemaa, sest kõrvaltänava poekese asemel saab tarbija oste teha kasvõi maailma teisest otsast. Enne ostu tasub tarbijal mõelda, kes on tehingu teiseks pooleks, kas kaup on ohutu ning millised on võimalused hilisemalt oma pretensioone lahendada.
Ostes mistahes toote Euroopa Liidu väliselt kauplejalt, näiteks Hiinast või Ameerikast, ei pruugi olla kauba tootmisel kohaldatud Euroopa Liidus kehtestatud regulatsioone konkreetsele tooterühmale.
Siseturul on tootegruppide lõikes ühtlustatud nõuded erinevatele tarbekaupadele (mänguasjad, tekstiiltooted, lapsehooldustooted, elektroonikaseadmed jne) ning liikmesriikide järelevalveasutustele on omistatud pädevus kontrollida toodete vastavust kehtestatud nõuetele.
Soetades toote kolmandatest riikidest, tuleks arvestada, et järelevalveasutuse võimalus sekkuda ning veenduda ohutusnõuete järgmises on piiratud.
Lepingu täitmine
Nagu igasuguse ostuotsuse tegemisel, tuleb tarbijal tutvuda enne ostu tellimuse täitmise tingimustega. Oluline on märkida, et tarbijaõiguste direktiivi alusel kehtivad Euroopa Liidus ühtsed reeglid e-kaubandusele. Üheks tuntuimaks üldpõhimõtteks on tarbija on õigus kaup ilma põhjendamata tagastada, andes sellest kauplejale teada 14 päeva jooksul alates kauba kättesaamisest.


authors:
Dose
Vidrik Ae Vidrik

title: MEESTE LOOGIKA: mis on pildil valesti?

maintext:
Dose vahendab fotosid, mis illustreerivad seda, et mees on võtnud naise palvet veidike liiga otseselt. Või siis lihtsalt illustreerivad seda, et sugude vahel eksisteerib natuke erinevusi loogikas... ja huumorimeeles. Mis on piltidel valesti? Või kas üldse on?
1. Naine palus mehel koostada poenimekirja. Aga mis teha, kui vahepeal ei tule mõne asja nimi meelde? "Foolium, sool, nõude pesemise lapatsid asjandused."
undefined (Dose)
2. "Panin hommikul lapsi valmis ja palusin abikaasal mulle lõuna kaasa pakkida. See on üks asju, mis ta mulle kotti pani."


title: VIDEO | Purjus venelane kihutas armastatu pärast autoga lennujaama sisse

maintext:
Purjus venelane kihutas oma Ladaga Kaasani lennujaama terminali sisse – väidetavalt armastatu pärast.
Mees selgitas hiljem võimudele, et tema kallim saabus reisilt ning ta tahtis naist lihtsalt vääriliselt tervitada, kirjutab Daily Mail.
Videost on näha, et lennujaama turvatöötajad jooksevad küll edasi-tagasi ja püüavad purjus autojuhti peatada, kuid see on tühi töö.


title: 5 küsimust, mille peaksid esitama oma autoremondimehele

maintext:
Kui oled piisavalt kaua autot omanud, siis ühel hetkel leiad end seismas autoremonditöökojas, püüdes dešifreerida, mida remondimees sulle öelda üritab. Ainus ühine sõnavara, mis teil on: "kui palju see maksma läheb?", märgib Mental Floss. Ja kuigi sa ei pruugi kunagi hakata täielikult aru saama neist tõukuritest ja šarniiridest, on siiski oluline, et sa saad piisavalt infot oluliste remonditeemaliste otsuste tegemiseks. MF palus autoremondimehhaanik Charles Sanville'il panna kirja olulisemad küsimused, mida remondimehele esitada enne ja pärast remonti. 1. Kas saate mulle probleemi näidata? Enamik remondimehi ei ole sinu tüssamise peal väljas. Aga kui mõni on, siis on ajab see lihtne küsimus kavaldaja ummikusse. Muidugi on osad probleemid seotud auto elektroonikaga ja neile osutada pole võimalik, aga tasub proovida. Kui saad probleemi valmistavat osa näha, siis on sul lihtsam aru saada ka mehhaaniku selgitustest.
2. Mis siis juhtub, kui ma seda korda ei tee?
Küsida tuleks just eeskätt pikemat perspektiivi silmas pidades. Hammasrihm võib vajada vahetust, aga kesta veel mitmed head tuhanded kilomeetrid, aga kui tegu on piduriprobleemiga, siis üsna tõenäoliselt ei saa selle lahendamist edasi lükata. 3. Kas teil oleks võimalik need remonditööd esimesena ära teha? Mõned mehhaanikud jätavad mulje, et kõik tööd on kiireloomulised, aga sageli ei pea neid kõike kohe käsile võtma. Pole ebatavaline, kui autol on korraga viis probleemi, aga on tõenäoline, et mõned neist võivad oodata. Palu remondimehel keskenduda kõige olulisemale. 4. Kas ma võiksin katkist osa näha? Palu töökojal purunenud jupid enda jaoks alles jätta. Kui neid sulle näidatakse, on see üsna hea tõestus, et katkised osad ka tõepoolest ära vahetati. 5. Kas võiksite seletada, kuidas te selle korda tegite?


title: Maailma kompaktseim vinüülimängija mahub isegi avarasse taskusse

maintext:
Vinüülplaat pole just ideaalne meedium ringi liikudes kuulamiseks, märgib Mental Floss. Kuigi leidub inimesi, kes on seda proovinud. Aga leiutis nimega RokBlok pakub mugavat lahendust neile inimestele, kes ei suuda oma vastsoetatud plaadi kuulamiseks kojujõudmist ära oodata. Lihtsalt aseta oma "saviplaat" lamedale pinnale, pane minikõlar selle peale ja vaata, kuidas karbike "sõidab" mööda albumit, igal pöördel muusikat kuulda lastes.
Tegu on Kickstarteri projektiga, mis väidab end olevat "maailma esimene täiesti kaasaskantav juhtmevaba plaadimängija". Oma 10x5x5 cm mõõtudega on plokk piisavalt väike, et libistada see käekotti või isegi ruumikamasse taskusse. Eelvõimendi, kõlar ja laetav aku on kõik puust kestas, nii et kõik, mida vinüüliarmastajad lisaks vajavad, ongi üks hea album. Kui melomaan tahab muusika peatada, tuleb tal lihtsalt hoida kätt RokBloki kohal.
Pisikese karbi saundi kvaliteet ei pruugi mõistagi natukenegi tõsisemat melomaani rahuldada. Õnneks on sel Bluetoothi tugi, mis võimaldab juhtmevabalt ühendada seadme telefoni, kõrvaklapi või suutlikuma kaasaskantava kõlariga.
Tootmise käivitamiseks vajas RokBlok 50 000 dollarit, see eesmärk täideti kuus nädalat enne hooandmisprojekti lõppu.
Kuidas asi töötab, vaata SIIT.


title: 7 viisi, kuidas eemaldada sissemurdunud polti

maintext:
Iga kodus veidigi nokitseva mehe suurimaid hirme on seotud "krõks-momendiga" – see on see hetk, kui uut mööblitükki kokku kruvides või auto velge eemaldades jõuga pisut üle pingutad ja polt murdub. Ning murdub nii, et jääb oma pesasse sisse ja selle väljasaamine tundub lootusetu.
"Cruzdelasadas technical" näitab oma YouTube'i videos, et lootusetust ei maksa tunda. Poldi eemaldamiseks on vähemalt seitse viisi. Ehkki nii mõnigi neist nõuab erivahendeid või lihtsalt suures koguses kannatlikkust. Kui polt on roostetanud või paigas keermeliimiga, siis peaks esmalt kasutama spetsiaalset immutusõli ja /või seda leeklambiga kuumutama.
Seejärel on järgmised variandid:


authors: Afp Scanpix

title: Disainirõivad, kallid autod ja lennukid ehk Kuidas elab Põhja-Korea koorekiht

maintext:
On üldteada, et Põhja-Korea on üks maailma kõige vaesemaid riike – samal ajal, kui valitsus kulutab raha sõjatehnikale, vireleb rahvas vaesuses.
Ometi on ka Põhja-Koreas oma koorekiht, kes saab nautida sama, mida rikas eurooplane või ameeriklane. Daily Mail vahendab fotograafi Christian Petersen-Clauseni fotosid. Vaata neid SIIT!


title: Ameeriklanna plaanib rekordit: reisida kõikides maailma riikides üksinda ja võimalikult kiiresti

maintext:
Ameeriklanna plaanib purustada Guinnessi maailmarekordit – ta tahab olla esimene naine maailmas, kes on käinud üksinda kõigis 196 riigis. Praeguseks on USA-st pärit Cassie De Pecol külastanud 188 riiki.
27-aastane Cassie töötas kodumaal lastehoius ja veebidisainerina, kuid unistas alati salamisi maailma nägemisest. 2015. aasta juulis otsustas ta aga teele asuda, kirjutab Lonely Planet. Ta filmib oma seiklusi dokumentaalfilmi jaoks ja kogub ka projekti raames teadusuuringuteks erinevate riikide kraanivett.
Pärast nii paljude riikide külastamist on Cassie’l palju lemmikpaiku. "Šveits mägede, Bhutan rahu, Vanuatu sõbralikkuse pärast. Ma armastan Tuneesiat ajaloo pärast, Peruud vihmametsade, Türgit kultuuri, Uus-Meremaad maastike ja Mehhikot toidu pärast. Jordaania on aga sild minu lemmikregiooni maailmas – Lähis-Itta," räägib noor naine.
Cassie julgustab hea meelega inimesi reisima. "Tee seda kohe, tunne, et seda on kohe vaja teha. Ära oota. Küsi endalt iga õhtu enne magamajäämist, kus sa näed end aasta pärast. Usu alati, et tunneli lõpus on valgus – alati on,“ ütleb ta.
Cassie veedab igas riigis kaks kuni viis päeva.


title: JÄÄ KUI AUTOOMANIKE NUHTLUS: kuidas sellega võidelda?

maintext:
Jää peal on libe ja ohtlik autoga sõita, see muudab tuuleklaasi läbinähtamatuks ja sageli takistab jää üldse masinasse pääsemist. Lifehacker on korjanud kokku nipid selle kohta, kuidas jääd ennetada ja sellega hakkama saada.
Töötle tihendeid
Et tihendid toimiks hästi, käi need üle silikooniga. Törts silikoonispreid ja mikrofiiberlapiga laiali hõõruda. Silikoon tõrjub niiskust ja nii ei pääse vesi ligi.
Käterätikunipp
Tuled pärast lumetormi hommikul auto juurde ja leiad, et uksed on lootusetult kinni külmunud – pole just meeldivaim avastus. Üks lihtne ennetav nipp: kui ilmateade on kurjakuulutav, siis pista õhtul juhiust sulgedes selle vahele ja ka peale klaasi kohale käterätik või kalts ning löö uks kinni. Nii on sul hommikul kaks kohta ukse sikutamiseks ja sa ei pea vaest linki väntsutama.
Jääsulataja
Esmalt kraabi jäätunud ukselt niipalju jääd ära kui võimalik. Siis pritsi tihendikohtade ümbrusse jääsulatajat (2/3 alkohol ja 1/3 vesi). Pudelike seda vedelikku võiks külmal ajal igaks juhuks käepärast olla – ja mitte autos.
Föön
Kui muu ei aita, siis tuleb vedada pikendusjuhe ja tuua välja föön. Keera see maksimumvõimsuse peale ning puhu külmunud tihenditele kuuma, kuni kuuled neid lahti plõksatavat. Ära siiski ust liiga suure hooga lahti kisu, sest nii võid lõhkuda nii tihendid kui ka ukselingi.
Luku külmumise ennetamine
Ka ukselukud võivad niiskust koguda ja kinni külmuda. Selle ennetamiseks pritsi külmade ilmade eel otse lukku WD-40 universaalõli. See surub niiskuse lukust välja ega lase uuel sisse pääseda.
Lukusula ja muud võtted


authors:
Guff.Com
Jaan Tatikas
Jälle Hädä...
Gunstajuga Mees
Hinnalise Naturaaliga Mees

title: ÜLIKALLI KUNSTPEENISEGA MEES: "Mulle on tehtud 50 seksipakkumist, aga olen liiga väsinud."

maintext:
Šotimaal elav 44-aastane Mohammed Abad sai tänu talle paigaldatud 70 000 naela (u 83 000 eurot) maksvale bioonilisele peenisele lõpuks oma süütusest lahti, kirjutab Daily Mail. 20-sentimeetrine kunstriist on toonud talle ohtralt naiste tähelepanu, kuid mees tunnistab, et pikkade töövahetuste tõttu on ta seksiks "liiga väsinud". Abad kaotas oma päris peenise poisina liiklusõnnetuses. Mõni aeg tagasi paigaldati talle biooniline peenis, mis täidetakse kõhus asuvast reservuaarist vedelikuga, kui mees vajutab munanditel olevat nuppu. 35-aastane seksitöötaja Charlotte Rose aitas Abadi läinud kevadel 160-naelase (190 EUR) tunnitasu eest kenasti ka süütusest lahti. Pärast seda on mees saanud seksipakkumisi 50 naiselt. "Saan netis palju sõnumeid naistelt, kes küsivad, kas seksiksin nendega," ütles Abad Star on Sunday'le. "Nad on kuulnud mu bioonilisest peenisest ja tahavad seda proovida. Nad kõik on väga huvitatud ja arvavad, et suudan tundide kaupa armatseda."
Kuid hoolimata suurest huvist pole Edinburghis elav mees oma seadet pärast preili Rose'iga hullamist aktiveerinud. Põhjus: Abad ütleb, et on pärast 14-tunniseid töövahetusi "lihtsalt seksi jaoks liiga väsinud".
Tipparstidel kulus ülikalli bioonilise peenise tegemiseks 121 operatsiooni, kuid hoolimata kõigest ei saa Abad loomulikul teel lapsi: juulis nurjus operatsioon, mis andnuks talle sperma eritamise võime. Peenis tehti muide mehe enda käsivarrelt võetud närvidest ja nahast. Kuigi seksi-isu pole hr Abadil suurem asi, on ta väga huvitatud abiellumisest. Mehe vanemad püüavad leida talle sobivat kaaslannat, et ta saaks tolle juba tuleval aastal altari ette viia. Pole põhjust, miks tulevase abikaasa leidmine ei peaks õnnestuma, sest Abad on ise öelnud, et teda ei huvita, kas naine on "pikk, lühike, peenike või paks". Mis puutub Mohammed Abadi bioonilisse peenisesse, siis viitab ülalkirjeldatu, et tegu on hüdraulilise süsteemiga. IFLScience aga on toonud välja, et teadlased töötavad juba peenema süsteemi kallal. Proteesi tegemiseks kasutatakse nikkeltitaani nimelist kujumäluga metalli. Kui mees vajutab puldil nuppu, siis aktiveeritakse küttekeha ja kahe minuti jooksul omandab muidu lõdvas olekus protees maagilise temperatuuri abil algse kuju – andes mehele erektsiooni.


title: Hyundai Ioniq: ei mingeid üleliigseid vihjeid ökole ja maailmapäästmisele

maintext:
Hyundai Ioniqut sai esimest korda näha 2016. aasta kevadel, Genfi autonäitusel. Euroopas jõudis auto hübriidversioon suvel müügile ning nüüd on valikusse lisandunud ka 10 000 eurot kallim täiselektriline Ioniq. Tulemata on veel kolmas versioon, pistikhübriid, aga selle mõistlikkusest Eesti oludes on vara rääkida.
Meie tegime mõni aeg tagasi proovisõitu Ioniqu hübriidversiooniga ja jäime üldiselt päris kenasti rahule. Tore, et disainerid on selle auto kujustamisel lähtunud "auto on auto, isegi kui ta on elektriga"- leitmotiivist. Tõsi, hübriidi ja särtsu-Ioniqu esiotsa disain on veidi erinev, aga üldpilt ei kaldu õnneks ulmevaldkonda.
Tore ka, et hübriidajamiga Ioniqu sõiduraadius on pikem, kui me ühe nädalavahetuse jooksul Eestis risti-rästi seigeldes kilomeetreid maha sõita jaksasime. Sealjuures on jõuallikas tavalisest bensiinimootorist hulka erksam, mis tähendab, et diiselmootor võib tõesti pakkima hakata ...
Kuidas ja miks kütusekulu puudumine närvi ajas, millised on jõuallikad, kuidas mõjutavad need sõidukogemust, mida arvata ruumikusest, juhi töökohast, infolustist, disainist ja konkurentidest, loe edasi Acceleristast.


description: Lonely Planet avaldab aasta parimateks reisifotodeks valitud pildid.

title: VAATA JA IMETLE! Need on aasta parimad reisifotod!


title: Abiks autoostjale: Euro NCAP andis 2016. aasta viimased turvatärnid kuuele uudismudelile

maintext:
Euro NCAP 2016. aasta viimase turvatesti tulemused on teada. Hinde said kuus uudismudelit, millest kolm pälvisid maksimumpunktid kohe esimeses voorus, üks mudel koos lisavarustusega ning kaks kukkusid läbi ka teises voorus, küündides koos lisavarustusega vaid nelja tärnini. Lisatud on kõikide 2016. aastal testitud uudismudelite turvalisuse hinded.
Krossoverid Audi Q2 ja Ford Edge, sedaan Hyundai Ioniq, väikeauto Suzuki Ignis ning SsangYong linnamaasturid Tivoli ja XLV läbisid sügisel Euro NCAP ranged turvatestid ning said ametlikud tärnid külge novembri lõpus.
Testitud autodest kolm: Ford Edge, Audi Q2 ja Hyundai Ioniq tunnistati maksimumi ehk viie tärni vääriliseks juba standardvarustuses olevana. Baasvarustuses Suzuki Ignis sai turvalisuse eest esialgu vaid kolm tärni, lisavarustuses olev turva- ja juhiabisüsteemide pakett tõstis lõpptulemuse siiski viie tärnini.
Kahel Ssangyongi mudelil nii hästi ei läinud: baasvarustuses Ssangyong Tivoli ja Tivoli XLV said turvalisuse eest hindeks ainult kolm tärni, koos lisavarustusena saada olevate turva- ja juhiabisüsteemidega kokkuvõttes jäi lõpptulemuseks ikkagi vaid neli tärni.
Mida ütleb asja kohta toimetus, loe Acceleristast.


title: Suur liiklushoroskoop 2017: mida toob punase tulekuke aasta Eesti liiklejatele?

maintext:
Suur liiklushoroskoop 2017 on kokku kirjutatud paljudele ebateaduslikele materjalidele ning küsitava väärtusega uuringutele toetudes. Lugematu hulga plära töötasid läbi Erik Teose, Tanja Šarl, Ajatu Krampis, Seajala Larry, So Olá Puhu Ya ja teised tunnustatud loovmõtlejad. Ühise pingutuse tulemusena on sündinud teos, mille tõlgendamine on iga lugeja püha kohus.
Idamaade kalendri järgi on 2017. aasta punase tulekuke aasta. Selle võimalikku mõju liiklejatele ja autoostjatele on lasknud uurida ning analüüsida mitmed rahvusvahelised kindlustusfirmad. On levinud praktika, et lisaks kuivale statistikale ja majandusanalüüsile maksavad kindlustusettevõtted kinni ka nn. populaarteaduslikke uuringuid.
Astroloogia on kahtlemata üks populaarsemaid ebateadusi, pakkudes inimesele võimaluse end kuskile lahterdada ning oma käitumisele õigustust leida.


title: VIDEO | Kas mütsi kandmine ajab pea kiilaks?

maintext:
On see tõsi, et kui piisavalt sageli mütsi kanda, siis teeb see sind kiilaks – n-ö kulutab juuksed ära? Lühidalt: ei. Kas ja kui kaua sul juuksed peas püsivad või mitte, see sõltub geenidest. Mental_floss süüvis kiilanemise saladustesse.
Allolevas videos uuritakse muuhulgas, mis on dihüdrotestosteroon (meessuguhormoon, mille liiga kõrge tase kipub tekitama kiilaspäisust) ja misasi alopeetsia (karva tsüklilise kasvuga seotud juuksekadu).
Igatahes: kui sa metsa jõulukuuse järele minnes villase mütsi pähe tõmbad, siis ei pea sa kartma, et see sinu juuste väljalangemist põhjustab.


title: 6 toidukombot, mis on sulle üüratult head

maintext:
Emakese Loodusega ei saa jännata: nii mõnedki kasulikud ained ei oma tervisele mõju, kui neid manustada omaette. Näiteks E-vitamiini tablett üksi sisse võetuna – kuna sulle spinat ei maitse – lihtsalt ei tööta. Ent samamoodi on nii mõnedki toiduained märkimisväärselt mõjukamad, kui neid süüa kombona mõne kindla teise toiduga. Kombineeri kokku õiged koostisosad ning su toit on veelgi tervislikum – ja maitsev, õpetab Men's Health.
Teadusuuringud on leidnud, et küüslauk ja sibul aitavad omandada teraviljast tsinki ja rauda ning see kasulik omadus töötab ka liha puhul, mis samuti neid mineraale sisaldab. Tsink tugevdab immuunsüsteemi ja raud on ülioluline lihaste töös.
Mandlid + keefir
Mõtle keefirist kui hapukast ja mullitavast jogurtist.
Kui see mõte ajab nina kirtsutama, siis anna oma kõhule annus tervistavaid probiootikume sel moel, et lisa keefirit oma järgmisse tervisekokteili. Ja kui seda juba tegemas oled, siis lisa blenderisse ka peotäis südamele kasulikke mandleid. Nimelt sisaldavad mandlikoored kiudaineid, mis käituvad prebiootikumina. Ja prebiootikumid annavad toitu keefiris olevatele probiootikumidele. Koos hoiavad need ained nii kõhu korras ja ajavad haigusi tekitavad pahalased minema.
Munad + spinat
Ühes uuringus leiti, et munaga salatit söönud mehed said toitust üheksa korda rohkem karotenoide – antioksüdandid, mis on head silmadele – kui need mehed, kel salatis kolme muna polnud.
Karotenoidirohke toit (spinat, porgand, maguskartul) võib ka vähendada südamehaiguste ja mõne vähiliigi riski.
Selle antioksüdandi omastamiseks on aga vaja rasva. Kui sa pidevalt mune süüa ei taha, siis võtta appi oliiviõli, avokaadod ja pähklid.
Maguskartul + kajenni pipar
Anna magusale veidi kuuma.
Kuuma kajenni pipra suus tuldsüütav koostisosa kapsaitsiin aitab kaasa beetakaroteeni nimelise antioksüdandi omastamisele. Ja sellest omakorda teeb su keha vitamiini A.
Rosmariin + grillkana
Liha grillides võivad moodustuda potentsiaalselt kantserogeensed ühendid ehk HCA-d. Ehk kui liha grillil liiga ära kõrvetad, siis suurendad vähiriski. Aga marinaadile lisatud rosmariin võib ühe uuringu kohaselt pidurdada grillimisel HCA-de moodustumist.
Roheline tee + sidrun + röstsai
Sööd hommikul virna pannkooke siirupiga ja siis kukud hiljem kokku?
Põhjus: kõrgele veresuhkru tasemele järgneb sageli madalam, mis tekitab isu uinaku järele.


description: "See vastab tõele: kui sa lõhnad hästi, siis oled sa automaatselt vastassoole ihaldusväärsem," väidab Men's Fitness.

title: 10 meestelõhna, mis ajavad naised pööraseks

maintext:
"Miks te päev läbi golfi mängite?" küsib reporter ärimehe käest.
"Et vormis püsida," vastab ärimees.
"Aga miks teil on vaja vormis püsida?"
"Et golfi mängida!"


title: MEHE RIIETUMISSTIILID: mida ikkagi tähendab "casual" ja kas tume ülikond asendab smokingut?

maintext:
On vaks vahet, kas saad kutse sõbra saunakale, koostööpartneri jõulupeole või presidendi vastuvõtule. Esimesel juhul viskad saunalina üle õla ja vaatad üle ega teksadel õliplekke pole. Aga kuidas riietuda teistel puhkudel ja mida tähendavad salapärased riietumisnõuded peenematel kutsetel? Ja üleüldse: milliseid ühiskondlikult ja moegurude poolt aktsepteeritud variante erinevatel puhkudel riietumiseks on? Õhtuleht Mehele (ÕL) võttis järgneva selgituse aluseks Entrepeneur'i (E) ja Art of Manlinessi (AM) riietumisstiili juhendid. Lähenemised on mõnevõrra erinevad, sestap saab need välja toodud paralleelselt.
Casual (vabaajariietus)
E: põhimõtteliselt vaba dresscode ehk sa võid kanda mugavaid rõivaid. Mõtle Homer Simpsonile. Sobilikud on T-särk, teksad ja tennised. Kui tahad sammukese peenem välja näha, siis võid mängu tuua khakipüksid, kargopüksid, polosärgi või henley-särgi (ilma kraeta, kuid väikse mõne nööbiga lõhikuga särk). Küll aga tasuks vältida liiga kirkaid või muidu silmatorkavaid T-särke.


title: UURING: ära karju mulle kõrva, rokkmuusik ehk Rokkmuusika teeb mehed tümaks

maintext:
Londoni Keiserliku Kolledži ning Londoni Kuningliku Muusikakolledži teadlased viisid hiljaaegu läbi uuringu, mis kinnitab, et meestest on lihtne võitu saada: segadusseajamiseks piisab, kui panna mängima rokkmuusika.
Üldlevinud rahvatarkus ütleb, et mehele mahub pähe korraga vaid üks mõte. Ja see mõte ei kannata ei trükimusta ega päevavalgust. Olgu sellega kuidas on, aga Ühendkuningriigis äsja läbi viidud uuring kinnitab, et mehi on tõesti lihtsam segadusse ajada kui naisterahvaid.
Eriti haavatavad on mehed siis, kui käsil on lauamängude mängimine. Nimelt on naistel suurem (kui mitte ainus) võimalus võita mehi näiteks Reis Ümber Maailma või Aliase mängus, kui taustal keevitab kõlaritest korralik rokkmuusika.
Britid uurisid ka, milline muusika mehi kõige enam devalveerib. Uuringus osalenud mehed tegid lauamängus palju rohkem vigu kui taustamuusikaks oli AC/DC ning suutsid end fookusesse tagasi tuua, kui mängima pandi klassikaline muusika. Võrreldavalt hea soorituse tegid isased inimesed muusikavabas keskkonnas.
Kuidas uuring läbi viidi, milliseid järeldusi saab selle tulemustest teha naiste kohta ja mida toimetus asjast arvab, loe edasi Acceleristast.


authors:
Suurte Nõudmistega
No See Vaid

description: Kui tahad pikaajalises suhtes kiretuld lõõmamas hoida, siis ei ole tantra ja naisele uue seksika pesu ostmine võlusõnad (kuigi ega need kahju ka tee), märgib Men's Health.

title: Kuidas panna naine end ihaldama: kolm lihtsat nippi

maintext:
Iisraeli Herzliya interdistsiplinaarse keskuse psühholoogiaprofessor Gurit Birnbaum selgitab mõistet nii: see on see, kui sa näitad oma partnerile, et sa väärtustad teda – sa mõistad ja tunnustad tema vajadusi ning toetad tema eesmärke.
"See annab su partnerile märku, et sa tõesti hoolid tema heaolust ja et ta on eriline," märgib professor.
Erialaajakirjades on avaldatud kolm selleteemalist uuringut. Teadlased uurisid esmalt paarikeste netisuhtlust ja näost-näkku suhtlemist. Siis paluti uuringualustel fikseerida oma igapäevane seksuaalne kirg ja see, kui osavõtlik sel päeval partner tundus.
Leiti, et osavõtlik partner tekitas teises pooles tunde, et too on eriline – ja eriti just naiste puhul kehtis see, et mida osavõtlikum partner oli, seda enam oli ta seksuaalselt ihaldatav.
Kui su teinepool tunneb end väärtustatu ja hoolituna, siis hindab ta sind rohkem – ja see viib ka suurema kirglikkuseni.
"Osavõtlikkus kinnistab sinus tunnet, et su partner on jätkamist väärt ja selle rakendumine seksis tundub, nagu parendataks juba niigi väärt suhet," selgitab Birnbaum.
Niisiis, mida teha, et olla rohkem osavõtlik – ja loodetavasti nii ka rohkem seksida?
Ära mängi advokaati
Kui tunned, et su partner sind kritiseerib või kaebab millegi üle, mida sa oled teinud, siis on loomulik tõmbuda kaitsepositsiooni. Aga kui hüppad sisse lausega "ma ei mõelnud seda nii" või püüad end õigustada, siis teed asjad hullemaks.
Ta ei taha selgitust – ta tahab, et sa tunnustaksid tema tundeid.
"Tal on teatavat sorti valu ja ta tahab, et seda valu südamesse võetaks," ütleb Gottmani instituudi terapeut Jonathan Shippey. "Proovi, kas suudad välja mõelda, missugust mõju on sinu tegevus temale avaldanud ja mida ta tunneb."
Kui naine on vihane, siis ütle "Ma näen, et sa oled sellepärast üsna vihane". Nii kinnitad sa tema tundeid ja kui see on tehtud, siis saad hakata arutama, mis juhtus.
Ole tunnistaja
Kui sa pole päris kindel, mida ta tunneb, siis ära purska reaktsioonina välja esimest asja, mis pähe tuleb. Sõnasta ümber see, mida ta sinu arvates mõtles: "Ma saan asjast aru nii ... kas mul on õigus?"
See aitab kahel moel.
Esiteks on see viivitustrikk, mis annab sulle aega mõelda välja mõistlik vastus. Ja veelgi tähtsam on Shippey sõnul see, et "see aitab sul demonstreerida, et sa mõistad ning võtab aega maha ja väldib kontrollimatut konflikti ning tüli".
Anna talle mingit sorti vastukaja
Tüdruksõber saadab sulle hommikul sõnumi. Tal on probleeme oma emaga (jälle).
Ja sul pole õrna aimugi, mida öelda. Või siis sa leiad, et parem on olla vait – sa ei taha öelda midagi "valesti" ja teda ärritada.
Halb mõte.
"Suhtlemine on nagu üks lõputu palliloopimise mäng," ütleb Shippey. "Kui ta viskab palli ja sa seda tagasi ei viska, siis on mäng läbi."
Kui oled sellises situatsioonis, et sa ei tea, mida vastata, siis on mõistlik vastata midagi sellist: "Sain su teate kätte, räägime hiljem".
"Mittevastamine on ka vastus," ütleb Shippey. Nüüd veedab temake päeva mõtiskledes, et kas sa said sõnumi kätte või et miks sa ei hooli. "Nüüd on ta ärritunud ja kannatab üksi, selle asemel, et kannatada koos sinuga," lisab ta.


title: VIDEO | Meheilu standardid maailma eri paigus

maintext:
Buzzfeed on pannud kokku video, millest nähtub, et mehed näevad üha rohkem vaeva hea (või standardse) väljanägemise saavutamise nimel. Ning erinevates paikades on standardid ja arusaamad meeste ilust väga erinevad. Vahendame mõningaid videos väljatoodud tõiku.
* Ajavahemikus 2012-2014 kasvas meeste ilutoodete müük üle maailma 70%.
* Ameerika mehed tunnevad meedia survet, et neil võiks olla ideaalne, lihaseline keha.


description: Helsingi hommikuses rahvast täis metroos valitseb vaikus, kirjeldab Yahoo! Tech. Kõik on küürus oma nutitelefonide ekraanide kohal, lugedes uudiseid, kontrollides meile või vaadates videosid.

title: Nutiseadmenäljas soomlased on maailma ühed aktiivseimad mobiilse interneti kasutajad

maintext:
Soome oli kord oma Nokiaga maailma juhtiv mobiiltelefonitootja. Täna on riik klass omaette, kui asi puudutab interneti kasutamist nutitelefonides ja nuhvlites.
Vaikuse murrab vali "jee!", mudilase rõõmuhüüe. Ema on tema rahustamiseks just ulatanud talle oma nutitelefoni.
Helsingi hommikuses rahvast täis metroos valitseb vaikus, kirjeldab Yahoo! Tech . Kõik on küürus oma nutitelefonide ekraanide kohal, lugedes uudiseid, kontrollides meile või vaadates videosid.
Soomlased veedavad oma telefonides nii palju aega, et võimud on mures. Helsingi tervise- ja sotsiaalteenuste amet korraldas hiljuti kampaania, milles öeldakse lapsevanematele, et nood peaks prioriteedid paika panema.
Vastuolulises ja paljusid lapsevanemaid vihastanud videos sööstab must kaaren rannal alla ja viib väikese tüdruku minema, sellal kui tolle ema on keskendunud oma nutitelefonile. Järgneb sõnum: "Hooletus on tänapäeva vägivald."
Nokia pärand ja hea levi
Soomlaste armastust nutiseadmete vastu võib selgitada mitu asjaolu.
Soome endise ärivaldkonna kroonijuveeli Nokia kuldsetest päevadest saati on soomlased olnud altid võtma omaks uut tehnikat. Karmid talved nõuavad head taristut ja Soomes ehitati varakult välja head levi pakkuvad mobiilsidevõrgud.
Soomlasi peetakse vaikseteks ja introvertse olemusega rahvaks, mitmed neist on tunnistanud, et eelistavad olla sõprade ja perekonnaga ühenduses interneti kaudu, selmet helistada.
5,5 miljoni suuruse rahvaarvu juures on Soomes 10,9 miljonit mobiilside lepingut – ligi kaks ühe elaniku kohta. 34-aastane Hannele Houston on ideaalne näide. Tal on nutitelefon ja tahvelarvuti, mõlemal internetiühendus.
"Telefonis loen uudiseid, kasutan kaarte ja reisiplaneerijaid, et leida optimaalset marsruuti. Tahvlis kuulan muusikat, maksan arveid ja otsin retsepte," selgitab ta.


title: EESKUJUKS KÕIGILE: 90-aastane vanamemm, kes otsustas üksinda reisima hakata!

maintext:
Jelena Jerjova reisid on eeskujuks nii noorematele kui vanematele. Nimelt paneb 90-aasstane Siberi vanamemm oma pensionist raha kõrvale, et käia vähemalt korra aastas reisil.
Jelena eesmärgiks on näha enne surma võimalikult palju riike. Praeguseks on naine käinud Saksamaal, Austrias, Türgis, Poolas, Tšehhis ja Vietnamis, kirjutab La Capital del Mar de Plata.
Naine meenutab, et reisikirg algas sellest, kui ta ühel päeval mõistis, et tema maailm on liiga väike – sedavõrd palju on veel vaadata. Enne seda polnud ta kunagi käinud väljas linnast, kus sündis ja üles kasvas.
Jelenat ei takistsa tema vanus ega see, et valdab vaid vene keelt. Ta reisib ringi, seljakott seljas.


title: ÕHTULEHE VIDEO | EKSPERIMENT: teeme "Millingut" ehk Mis vahe on neljal sentiliitril ja neljal sentimeetril konjakil?

maintext:
Erinevalt Eesti Vabariigi parlamendist on Õhtulehe sisekorraeeskirjas teadaolevalt punktid, mis ütlevad, et tööpostil viibides ei tohi tarvitada alkoholi ja töötaja ei tohi tööpostil olla alkoholijoobes. Õhtulehe ajakirjanik sai tööülesande erandkorras rikkuda mõlemat punkti. Eeskujuks on näitlejast riigikogu liige Madis Milling ja ülesandeks välja selgitada, kas vastab tõele tema väide, et ta oli istungisaalis ööistungil purjus neljast sentiliitrist või neljast sentimeetrist konjakist.
Etteruttavalt võib öelda, et sentiliitril ja sentimeetril on sees suur vahe. Arvatavasti on riigikogulane suuteline peale teatud alkoholikogust nii artikuleerima kui hääletama – aga küsimus jääb: kas meil on vaja joobes rahvasaadikuid (ja ajakirjanikke)?
Eksperimendi käigus testisime nii 4 cl kui ka 4 cm konjakit koos kohviga. Mõlema katse järel sai uuritud alkomeetrinäitu ning proovitud katsealuse artikulatsiooni a. riigikogulase sõnavõtu, b. joobnud riigikogulase jutu, c. kainenenud riigikogulase kommentaari, d. näitlejateksti ja e. ajakirjanikuteksti ehk Karlssonist inspireeritud intervjuuküsimuse puhul. Eksperimendi tulemusi vaata allolevast videost.
NB! Eelnev tekst pole koostatud kaine ajakirjaniku poolt. Tähelepanu: tegemist on alkoholiga, mis mitte ei või kahjustada teie tervist ja selget mõistust, vaid teebki seda.
P.S. Tund aega peale testi näitas alkomeeter 1,8. Ei soovita tööajal proovida.


title: 6 nippi, kuidas nautida seksi naise raseduse ajal

maintext:
Filmis "Knocked up" muretseb Seth Rogen, et tema peenis toksib seksi ajal ta sündimata last näkku, meenutab Men's Health. Naise raseduse esimestel kuudel on seks tavapärane, aga kõhu kasvades tunneb mees sageli tõesti mõningast ärevust. Sünnitusabi- ja günekoloogiaspetsialist Barb DePree lohutab: ükskõik, kui suur peenis ka poleks või kuidas seda ka ei kasutataks, last see kuidagi ei kahjusta. Ka ei tekita seks sündimata lapsele mingit emotsionaalset traumat. DePree märgib: mida õnnelikum emme raseduse ajal on, seda paremini kulgeb ka kõik muu. Aga kuigi seks raseduse ajal on turvaline, ei ole see tingimata lihtne. Tulevane issi ja emme peavad arvestama mõningate takistustega. Siinkohal juhiseid selle kohta, kuidas neist üle saada. 1. Temake tunneb end oma keha suhtes ebakindlalt.
Su suurim takistus ei pruugi olla ta paisuv kõht – vaid meeleseisund. Eriti just raseduse hilisemas faasis võib naise kaalutõus ja kujumuutus tekitada temas piinlikku ja ebaseksikat tunnet. Tema rahustamine on sinu ülesanne. Kalla naine üle komplimentidega, ütle, et ta on ilus ja seksikas. Räägi talle, missugust sära rasedus talle lisab ning kinnita, et armastad ta lopsakamaks muutunud rindu ja tagumikku. Ja kõige olulisem: just pärast seksi ütle talle, kui imeline see oli – kuidas sa armastasid seda tunnet, mida ta keha sinus tekitas.
2. Kuivus võib osutuda probleemiks. Kui mõned naised on raseduse ajal rohkemgi niisked, siis paljud on hoopis kuivemad kui muidu. Ära võta seda isiklikult. See võib olla taas seotud naise meeleseisundiga: ta võib tunda seksi suhtes ärevust ja see takistab tema võimet loomulikul teel libestuda. Taas kord: kinnita talle, et sellest pole midagi. Võta appi libestituub. 3. Anna, aga ära eelda, et vastu saad. Raseduse esimese kolmandiku ajal ei pruugi sa just eriti tihti suuseksi saada ja pead sellega leppima. Just sel ajal kaldub naine tundma "hommikust iiveldust" ja see ei juhtu ainult hommikuti. Kindlad lõhnad ja maitsed võivad juhuslikel hetkedel teda iiveldama ajada ja ka suuseks võib väga kiiresti muutuda väga ebaseksikaks. Sa saad mõnd aega ilma suuseksita hakkama, aga võid seda vabalt talle ise pakkuda. Tegelikult võiksid seda teha isegi sagedamini kui muidu. Sa võlgned talle seda. 4. Lase temal juhtida. Raseduse teisest kolmandikust kuni lõpuni võib partneri kõhuke muuta kõik seksipoosid peale mõne ebamugavaks. Lase naisel juhtida ja küsi, mismoodi talle meeldib. Arvesta ka sellega, et ühel päeval sobinud poos ei pruugi seda olla järgmisel, sest laps liigutab pidevalt ja naise keha on samuti pidevas muutumises. Üks asend, mida paljud rasedad naised naudivad, on ratsapoos ehk "cowgirl". 5. Ole valmis asju naljaks pöörama. Mõned naised kalduvad raseduse ajal rohkem gaase eritama ja mõnedel on probleeme põie kontrollimisega. Jah, seda võib juhtuda ka seksi ajal. Sina pead selle naljaks pöörama. Levinud on ka see, et mehed tunnevad raseda naisega seksimise osas ärevust ja närvilisust. See võib väljenduda erektsiooniprobleemides. Seda juhtub ja see on normaalne. Ütle naisele, et oled lihtsalt närviline ja kinnita, et tema oma endiselt super kuum. Ta ei tohi arvata, et tema kehas toimunud muudatused sul lonti vajutavad. 6. Kanna kondoomi (või mitte).


title: KUUM JÕULUTREND: tee oma habemest särav jõulupuu!

maintext:
Unusta habemekulinad ja sätendavad habemekarvad! Hipsterid panustavad nüüd siravatele jõulutuledele, mis on uusim viis lisada habemepuhmadele ekstra peohiilgust ja kuumim jõulutrend aastal 2016, kirjutab Bored Panda.
London East Village E20 pakub habemetuunimist härrasmeestele, kes tahavad kaunistada oma nägu jõuluaksessuaaridega. Vastava väljapanekuga tuldi esmakordselt avalikkuse ette 11. detsembril toimunud jõuluturul.
Habemekandmine on muutunud üha populaarsemaks ja parrad üha pikemaks. Neil jõulupühadel on habemed veelgi uhkemad, kui saavad kaunistatud ägedate põlevate või vilkuvate tulukestega. Lisaks toob sellise parra nägemine kindlasti vaataja näole naeratuse – mida on selle üsna sünge aasta lõppedes kindlasti vaja.
ÕL Mehele omalt poolt palub habet kaunistades mitte ühendada end seinapistiku ja 220 voldi külge, vaid leida või leiutada mõne madalama pingega ehk patareidega lahenduse.


description: Õhtuleht Reis avaldab igal nädalal mälumängu mõne maailma riigi või linna kohta. Vasta küsimustele ja saa teada, kui palju tead nii kaugetest maadest kui ka naaberriikidest. Sel nädalal küsime: kui palju tead Ukrainast?

title: MÄLUMÄNG | Kui palju tead Ukrainast?

maintext:
Väikeses kesklinna restoranis hakkab lõbusas tujus külastaja kõrvalnagist võetud mantlit selga panema. See ei taha tal aga hästi korda minna.
"Vabandage, kas teie olete härra Peterson?" küsib talt kõrvallauas istuv mees.
"Ei. Aga milles on asi?"
"Ma näen, et te panete selga härra Petersoni mantlit, aga Peterson olen mina."


title: Alžeerias tegutseb kliinik internetisõltlastele

maintext:
Alžeeerias Constantine'is asuv Bachir Mentouri kliinik on tutvustanud riigi esimest võõrutusravi programmi inimestele, kelle jaoks interneti kasutamine on saanud sundmõtteks, kirjutas Springwise.
Osaliselt keskendub kliinik neile kodanikele, kel on sõltuvus sotsiaalvõrgustike kasutamisest. Täilikult riigi rahastamisel toimiv võõrutusraviasutus avati maikuus ja seni on psühholoogide poole pöördunud sadakord inimest vanuses 15-40.
Kõige hullema sõltuvuse puhul on inimesed tunnistanud, et internetikasutamine on sisuliselt katkematu ja sellesse tehakse vaid üksikuid pause söömiseks või vetsuskäimiseks. Sõltlaste tervis saab ilmselgelt kannatada, muuhulgas kuuluvad sümptomite hulka seljavalu, peavalud ning agressiivsus ja ärevus, mis tekivad, kui internetti ei pääse.
Ka töötab kliinik avaliku teavituskampaania kallal, leides, et probleemi teadvustamiseks ja mõistmiseks on vaja rahvuslikku arutelu. Riigis on suur noorte töötus: ligi neljandik alla 24-aastastest ei tööta. Ööpäevaringselt avatud internetikohvikud on sageli ainsad kohad, kus noored koguneda saavad.
Kliinikus läbiviidava võõrutusravi hulka kuuluvad muusika- ning füüsiline teraapia, samuti ka individuaalsed ja grupiviisilised nõustamissessioonid ning mediteerimine.


description: Veebikeskkonnas Quora arutleti selle üle, mis on need (kummalised) asjad, mida kindlasti peaks tegema või ei tasuks teha välismaal olles. Sõna võtsid erinevate riikide esindajad.

title: Ära puuduta võõra pead ja võitle restoraniarve maksmise eest ehk Mida kummalist ei tohi ja mida peab välismaal tegema

maintext:
Laev, millega Jack sõidab, satub karile.
"Nüüd on kõik läbi!" mõtleb Jack.
"Ei ole kõik läbi," ütleb mehe sisemine hääl. "Haara päästerõngas ja hüppa üle parda!"
Jack hüppabki päästerõngaga vette. Laev läheb põhja, kõik upuvad. Saabub öö. On külm ja märg.
"Nüüd on küll kõik läbi!" mõtleb Jack.
"Ei ole läbi," ütleb sisemine hääl. "Uju lõuna poole, seal on saar!"
Jack hakkab ujuma ja jõuabki hommikul saareni. Rannal seisavad odadega relvastatud pärismaalased.
"Nüüd on küll kõik läbi," mõtleb Jack.
"Ei ole kõik läbi," vaidleb sisemine hääl vastu. "Mine neegripealiku juurde ja viruta talle jalaga kõhtu!"
Pikemalt mõtlemata teeb Jack, nagu kästud.
"Nüüd on tõesti kõik läbi!" ütleb sisemine hääl.


title: Kui suurt andmemahtu kasutab isesõitev auto?

maintext:
Inteli teatel loovad isesõitvad autod peatselt märkimisväärselt rohkem andmemahtu kui inimesed – kolme miljardi inimese jagu, kirjutab Networkworld.
Isesõitvad autod saavad reaalsuseks – sellest annab märku tõik, et järgmisel aastal tuleb välja kaks poolautonoomset sõidukit. Audi peaks osadele oma sõidukitele järgmise aasta teisel poolel paigaldama kätevaba juhtimissüsteemi, mis toimib kiirusel kuni 56 km/h. Ja Volvo alustab Drive Me testimist – esialgu saab 100 XC90 omanikku selle autopiloodi, mis võimaldab neil endal roolis käed rüpes istuda.
Kaks megasammu edasi. Aga kannatamatud inimesed imestavad, et miks läheb autotootjatel küll nii kaua aega, et isesõitvaid masinaid luua. Üheks põhjuseks on andmemaht. Nende nullide ja ühtede maht, mis isesõitva auto toimimiseks tuleb luua ja reaalajas jagada, on põrutav.


description: Veebileht Brightside.me tegi kokkuvõtte sellest, kui palju saab erinevate riikide toidupoodides osta 20 dollari (19 euro) eest.

title: PUUST JA PUNASEKS: mida saab 19 euro eest?


title: Kuidas saada hakkama SINISTE MUNADEGA?

maintext:
Ja siinkohal ei paku me mitte toiduretsepti, vaid jutt on ikka neist munadest, mis Mait Malmsteni kehastatud tegelasel filmis "Klassikokkutulek" sauna lava vahele kinni jäid. Ask Men palus munandite valulikkuse probleemi lahata kliinilisel seksuoloogil Eric M. Garrisonil. 1. Miks sinised munad tekivad? Ilmselt juba tead vastust: sest sa erutusid ja olid väga huvitatud, aga mingil põhjusel jäi asi katki ja töö lõpuni tegemata. Nagu Garrison selgitab, on siniste munandite tekkimise küsimus seotud vereringega. "Sinised munandid ehk "munandite soovimatu veretulvaga täitumine" toimub siis, kui mehe suguorganid ei saa vabastada verd, mis voolab neisse erutumuse käigus," selgitab ta. "Kui mees seksuaalselt erutub, siis hakkavad tema organid täituma verega, mis on vajalik peenise erektsiooniks. See veri ei vabane enne kui on möödunud teatav aeg või mees jõudnud orgasmi lähedale." Kui erutud ja vabanemist ei toimu, siis on su meheorganis kinni liiga palju verd. Ja siin tulebki mängu see "sinine" osa. "Kui peenises on liiga palju hapnikurikast verd, siis näevad munandid sinised välja," selgitab Garrison.
2. Keda see probleem enim mõjutab?
Mida kergemini sa erutud, seda tõenäolisemalt võid kannatada siniste munade needuse all. Eriti kui nooruse pulbitsemine on õnnistanud sind sagedaste juhuslike kõvaksminemistega. "Teismelistel meestel võib olla kõige hullem," märgib Garrison. "Sest noored mehed on kergemini stimuleeritavad. Teismeline kogeb neid pidevaid erektsioone, pluss tõenäoliselt palju kõva amelemist ja seda ilma vabanemiseta. Pluss nad ei pruugi olla sellest protsessiga tuttavad ega teada, et masturbeerimisega saab sellest lahti." Mis puutub masturbeerimisse, siis võib su pihkupeksmise tehnika suurendada siniste munade riski – kui sa pigistad liiga kõvasti ehk kasutad "surmahaaret". Nii saadakse väga tugev tihedus, aga lahtisaamiseks kulub terve igavik ja käsitöö võibki lõppeda hoopis siniste munadega. 3. Kas naistel on ka midagi sarnast? Võib juhtuda. Kui naine erutub, siis voolab vesi kliitorisse samamoodi nagu mehel erektsiooni saades. "Naised saavad erektsioone," selgitab Garrison. "Aga me näeme vaid väikest osa, kuna kliitori juured ulatuvad naise kehas sügavale taha ja alla." "Sinised huuled" on sarnane meestega toimuvale, kui asi pooleli jääb, ja kuigi see on sagedane, teatakse seda vähem. "Ma pole kunagi kuulnud seda siniste huultena kirjeldatavat, aga seda võib nii teha," sõnab Garrison. 4. Kuidas siniseid mune ravida? Muidugi on ilmselge lahendus need välja masseerida – või siis erutusest vabaneda. "Kui inimene kogeb seda veretulva, siis ainus seda leevendav asi on astuda erutusest eemale," ütleb Garrison. "Lõpuks läheb kõik tagasi normaalseks. Või kui see pole variant, siis võib saada orgasmi, mis laseb kõigel asjad normaalselt kokku pakkida ja koju minna." Võib juhtuda, et eneserahuldamine pole võimalik ja sa ei suuda ära oodata, millal lõpuks ometi rahunemine toimub. Kuid on üks lahendus, mis võib kiiremini leevendust tuua. Filmis "40-aastane neitsi" helistab tegelane infotelefonile ja uurib, kuidas ta saaks ilma masturbeerimata kõvadusest lahti. Talle soovitatakse süüdata tikk, puhuda see ära ja hõõruda kuuma sütt vastu rannet, et aju mujale keskenduks. Ilmselt ei peaks sa nii kaugele minema, aga Garrisoni sõnul aitab sinistest munadest lahti saada kõik, mis aitab sul kohe välja saada oma fantaasiast või situatsioonist, mis sind erutab. "Näiteks kui sa parajasti seksisid ja kuulsid kedagi oma selja taga mootorsaagi käivitamas või lõi äikest või kuulsid sugulasi hõikamas "jõudsime päev varem!" – igaüks neist asjadest viib kohese seksisoovi kadumiseni," selgitab Garrison. "Iga selline kohene reaktsioon aitab veretulval kiiremini kaduda."


title: MIDA PÕRGUT: mees mädandab metsas miljoni eest vintage-autosid!

maintext:
"See on vist see asi, mille kohta öeldakse "peidetud aare", märgib Dirty Wheel.
"Ekstsentriline kunstnik on kogunud kokku 50 vintage-autot ja jätnud need metsa mädanema ning nüüd on need väärt enam kui miljon dollarit" – selline võiks portaali arvates olla alljärgneva video pealkiri.
Aga originaalpealkiri on siiski "Miljonidollariline autode surnuaed".
Saksamaal Düsseldorfis elav endine rallisõitja Michael Fröhlich on oma kinnistul ajanud 50 väärikat ja väärtuslikku autot meelega vastu puid puruks ja matnud need mutta. Peidetud aare sisaldab näiteks 170 000 dollarit (159 000 eurot) maksvat Jaguar XK120, Porsche 356 ja 17 000 dollarit ehk 16 000 eurot maksvat Buicki.
Kunstnik ütleb, et on oma skulptuuripargiga tahtnud demonstreerida, et looduse jõud käib inimese tehtust ikka ja alati üle.


description: Väga kiire laupäevane lõunaeine mehele, kes tahaks suutäit värsket ja toitvat, kuid kes omletti teha ei viitsi. Retsept pärineb tudengitoitude leheküljelt.

title: Munatäidisega paprika mikrouunis

maintext:
suur paprika, soovitavalt kollane
maitseaineid ja riivitud juustu
Valmistamine
Vali kindlasti selline hea lameda põhjaga paprika, mis ise püsti seisab. Kollased on reeglina parimad.
1. Lõika paprika ülalt lahti. Tee seda nii, et saad ülaosa koos südamikuga kõrvale tõsta. urgitse välja ülejäänud seemned. Ära paprikale kogemata auku sisse torka, sest see peab töötama vedelikukindla anumana.
2. Pane paprika mõneks minutiks mikrolaineahju madalale kuumusele soojenema. Idee on selles, et nii ei lähe hiljem munasisu küpsemiseks nii kaua aega.
3. Samal ajal löö kannus lahti kaks muna. Kannus sellepärast, et sealt on segu kõige lihtsam valada. Kohevuse lisamiseks törtsa segu sisse tilk piima. Kui tahad, siis lisa riivjuustu (kõik ei taha, sest see võib teha toidu veidi liiga õliseks) ja lisa ka maitseained. Näiteks estragon, kurkum ja paprika. Või Itaalia maitseainesegu musta pipraga. Või Worchestershire' kaste. Ja näputäis soola. Igatahes sega kõik põhjalikult läbi.
4. Võta paprika uunist välja ja kalla segu sinna sisse. Ilmselt on hea idee panna paprika alustuseks ka taldrikule.
5. Küpseta madalal kuumusel umbes kolm minutit. Ära ehmu, kui segu hakkab piprast välja kerkima – ta ei kuku üle serva ja see on vaid märk sellest, et munasegu hakkab valmis saama. Kas segu on ka keskelt küps, seda saad kontrollida kahvliga torgates.


title: SELGITUS KUI VIIESELE: kust tatt tuleb ja miks see otsa ei saa?

maintext:
"Kui oled haige ja sul on nohu, siis kust kogu see tatt tuleb ja millest see koosneb?" küsib Redditi rubriigis "Selgita, nagu oleksin viieaastane" keegi SomethingToSaveWith. "Kuidas see ennast nii kiiresti uuesti toodab, kui ma pidevalt nina nuuskan?"
"Lima kasutatakse keha kaitsekihina," on talle vastatud. "Selle eesmärk on hoida asju tundlikest piirkondadest eemal. Lima kaitseb mao seinu seesoleva happe eest. Ka nina, põskkoopad, kurk ja hingetoru toodavad lima, et kaitsta õhule paljastatud kudesid kõige halva eest, mis õhus on. Kui keha on haige, siis hakkab su immuunsüsteem täistuuridel tööle, püüdes kaitsta seda, mis tema arvates on rünnaku all, ning sel moel teeb ta seda eriti just su hingamissüsteemi puhul."
"See on kraam, mida keha ei taha enda sees hoida ja heidab seda nii seest välja," on püüdnud teine asjaarmastajast füsioloog selgitada. "Ehk lima. Keha reageerib sind haigeks tegevatele bakteritele nii, et heidab välja niipalju lima kui võimalik."
Kui ÕL Mehele nüüd õigesti aru saab, siis üritab keha lima eritades ja seda väljastades koos limaga ajada enda seest välja niipalju haigusttekitavaid baktereid kui võimalik.
Aga fakt on see, et nohu on kaunis lootusetu asi, mille vastu võidelda, tulgu siis see tatt, kust iganes ta tuleb. Nagu rahvas räägib: kui nohu mitte ravida, siis kestab see seitse päeva, aga kui nohu ravid, siis pääsed nädalaga.


description: Õnnetuste eest pole keegi kaitstud ning näiteks metsa äraeksimine pole meie kodumaal üldse haruldane juhtum. Kuidas aga käituda, kui leiad ise äraeksinud ja sealjuures alajahtunud inimese? Vahendame juhendit, mille koostanud Art of Manliness, hüpotermia olemuse ja esmaabi kohta saad ka lugeda eestikeelsest Wikipediast SIIT.

title: MEHELIKUD OSKUSED: kuidas aidata alajahtunud inimest?